Οι Νέοι Συνδυασμοί των Πουά - MaryMary.gr\nΟι Νέοι Συνδυασμοί των Πουά\nΤο trend του πουά βρίσκεται σε εξέλιξη και συνεχώς νέα look έρχονται για να μας δώσουν επιπλέον έμπνευση για το πως μπορούμε να το φορέσουμε κι εμείς.\nΑπό τα πιο κλασικά prints που μπορεί κανείς να βρει στο σκηνικό της ανοιξιάτικης μόδας, αλλά και από τα πιο παιχνιδιάρικα. Το ίδιο basic με το καρό ή τις ρίγες, αλλά σαφώς πιο θηλυκά, περισσότερο παιχνιδιάρικα. Σε κάθε περίπτωση τα πουά θεωρούνται από τα βασικά trends της νέας σεζόν και μέσα στο επόμενο εξάμηνο θα εξαντλήσουμε κάθε πιθανή εκδοχή τους.\nΣοφιστικέ πουκάμισα με μικροσκοπικές τελείες ή extreme μποτίνια με μεταλλικά τρουκς πάνω τους σχηματίζοντας την πιο μοντέρνα εκδοχή του. Πουά bottoms φορεμένα με oversized πουλόβερ ή φωτεινά αξεσουάρ. Πουά φουλάρια πάνω από αυστηρά σακάκια ανανεώνοντας εύκολα την εικόνα των επαγγελματικών μας εμφανίσεων.


Χτυπάνε το σαμάρι οι Τούρκοι! | Η ΡΟΔΙΑΚΗ\nΧτυπάνε το σαμάρι οι Τούρκοι!\nΗμερομηνία 05/10/16 20:50\nΦαίνεται με τους Τούρκους κάτι να υπάρχει! Δεν είναι μόνο τα κυκλοθυμικά του Ερντογάν, είναι το υπουργείο Εξωτερικών, είναι ο δήμαρχος της Άγκυρας… Θέτουν ξαφνικά θέμα κυριότητας των νησιών και των βραχονησίδων!\nΔιπλωματικοί κύκλοι που γνωρίζουν τα ελληνοτουρκικά λένε ότι οι Τούρκοι είναι έντονα εκνευρισμένοι με τους Αμερκανούς που υποστηρίζουν τους Κούρδους.\nΕίναι εντονότατο το παιχνίδι στα σύνορα Συρίας- Τουρκίας κι οι Τούρκοι πιστεύουν ότι θέλουν να δημιουργηθεί κουρδική οντότητα στα σύνορα. Και χτυπάνε το σαμάρι για να τ΄ ακούει ο γάιδαρος… Ερώτηση μπερδεμένου αναγνώστη: τελικά η… Αίγινα, ποιανού είναι;


Κτηνοτροφοι:Παίρνοντας αξία το γάλα ανεβαίνει ταυτόχρονα & η αξία της Φέτας - Γεωπόνος Τ.Ε. ''Τεχνολόγος''\nHome ΓΑΛΑ ΕΙΔΗΣΕΙΣ ΕΠΙΛΟΓΕΣ ΖΩΙΚΗ ΠΑΡΑΓΩΓΗ ΚΤΗΝΟΤΡΟΦΙΑ ΤΥΡΟΚΟΜΙΚΑ ΠΡΟΙΟΝΤΑ Κτηνοτροφοι:Παίρνοντας αξία το γάλα ανεβαίνει ταυτόχρονα & η αξία της Φέτας\nΚτηνοτροφοι:Παίρνοντας αξία το γάλα ανεβαίνει ταυτόχρονα & η αξία της Φέτας\ntexnologosgeoponos.gr 9:00 π.μ. ΓΑΛΑ, ΕΙΔΗΣΕΙΣ, ΕΠΙΛΟΓΕΣ, ΖΩΙΚΗ ΠΑΡΑΓΩΓΗ, ΚΤΗΝΟΤΡΟΦΙΑ, ΤΥΡΟΚΟΜΙΚΑ ΠΡΟΙΟΝΤΑ\nΜε πίστη στα 95 λεπτά οι αιγοπροβατοτρόφοι πείθουν αυτή τη φορά τους τυροκόμους\nΤι έδειξε η συνάντηση στο Λιβάδι Ελασσόνας\nΤους τυροκόµους στο δρόµο τους φέρνουν αυτή τη φορά οι κτηνοτρόφοι. Μια ακόµα συνάντηση στο Λιβάδι Ολύµπου έδειξε ότι µε το γάλα στα 95 λεπτά η φέτα παίρνει αξία\nΣηµειωτέον, πέρυσι τα κλεισίµατα ήταν στα 78-80 λεπτά το κιλό. Βέβαια, σε όλο αυτό το κλίµα ανάτασης των τιµών , σηµαντικό ρόλο παίζει και το γεγονός ότι η ζήτηση για αιγοπρόβειο γάλα για τις ανάγκες της µεταποιητικής βιοµηχανίας µεγαλώνει, δεδοµένου ότι η προσφορά έχει µειωθεί και τα αποθέµατα φέτας είναι πολύ λιγότερα (δεν ξεπερνούν το δίµηνο). Επιπρόσθετα, οι κατευθύνσεις Μαξίµου για πάταξη των ελληνοποιήσεων και οι συνεχείς αναφορές Βορίδη για αποτρεπτικά µέτρα, δείχνει να...παγώνει και να ανησυχεί τους «διακινητές» του εισαγόµενου γάλακτος.\nΚτηνοτροφοι:Παίρνοντας αξία το γάλα ανεβαίνει ταυτόχρονα & η αξία της Φέτας Reviewed by texnologosgeoponos.gr on 9:00 π.μ. Rating: 5\nΓΑΛΑ ΕΙΔΗΣΕΙΣ ΕΠΙΛΟΓΕΣ ΖΩΙΚΗ ΠΑΡΑΓΩΓΗ ΚΤΗΝΟΤΡΟΦΙΑ ΤΥΡΟΚΟΜΙΚΑ ΠΡΟΙΟΝΤΑ


In\tBlog View , ΤΗΛΕΟΡΑΣΗ\nΑνατροπή στο αποτέλεσμα του Τεστ Δημιουργικότητας... Σε ένα απαιτητικό Τεστ Δημιουργικότητας διαγωνίστηκαν στο MasterChef οι φιναλίστ στο επεισόδιο της Τρίτης. Ένα Τεστ από το οποίο ξεχώρισε για ακόμα μια φορά ένας πολύ δυνατός μάγειρας του διαγωνισμού. Μετά την αποχώρηση του Ιωάννη, η Κάρτα Ασυλίας βρέθηκε και...\nOn\t3 Απριλίου 2020\nFree gossip! , Κοινωνικά , ΤV νέα , ΤΗΛΕΟΡΑΣΗ\nBlog View , Δημοφιλή , ΤV νέα , ΤΗΛΕΟΡΑΣΗ\nIn\tBlog View , Προτεινόμενα , ΤV νέα , ΤΗΛΕΟΡΑΣΗ\nΗ Βίκυ Κάβουρα βρισκόταν στο backstage του Just the 2 of us και η καυτή εμφάνισή της ήταν αυτή που σχολιάστηκε όσο κανένα άλλο από τους χρήστες των social media. VIRAL ΕΙΔΗΣΗ: Ελένη Μενεγάκη: Το απίθανο στιλ της θα σε τρελάνει! Το στενό τζιν και...


Harry Styles: Από την μουσική βιομηχανία στον κινηματογράφο - AllYou.gr\nΣε ποιά μεγάλη παραγωγή με σκηνοθέτη την Olivia Wilde θα πρωταγωνιστήσει;\nΔεν είναι η πρώτη φορά που βλέπουμε τον διάσημο τραγουδιστή Harry Styles να εμφανίζεται στην μεγάλη οθόνη. Μπορεί πρωταρχικό μέλημα του να είναι η μουσική, αυτό όμως δεν σημαίνει πως δεν δοκιμάζει να ασχοληθεί και με άλλους τομείς, όπως η υποκριτική. Η πρώτη φορά που τον είδαμε σε υποκριτικό ρόλο ήταν πριν τρία χρόνια στην ταινία Δουνκέρκη του Christopher Nolan.\nΌλα δείχνουν πως ο τραγουδιστής, συνθέτης και fashion icon Harry Styles επιστρέφει στη μεγάλη οθόνη ξανά και πιο συγκεκριμένα θα πρωταγωνιστήσει σε μια μεγάλη παραγωγή, στο επερχόμενο ψυχολογικό θρίλερ της Olivia Wilde με τίτλο Don't Worry Darling. Η ταινία μεταφέρει τους θεατές στη δεκαετία του 1950, σε μια ουτοπική απομονωμένη κοινότητα στην έρημο της Καλιφόρνια.\nΓια το ρόλο του Styles είχε αρχικά επιλεγεί ο Shia LaBeouf που αποχώρησε από το καστ επειδή το πρόγραμμά του δεν μπορούσε να συνδυαστεί με το χρονοδιάγραμμα της παραγωγής, ενώ δίπλα του θα βρίσκονται κι άλλα ηχηρά ονόματα όπως Dakota Johnson, και Florence Pugh, ενώ η Olivia Wilde, εκτός από τη σκηνοθεσία έχει αναλάβει ένα μικρό ρόλο. Τέλος το σενάριο της ταινίας υπογράφει η Katie Silberman που είχε συνεργαστεί με την Wilde και στο σκηνοθετικό ντεμπούτο της στο Booksmart.


Φτιάξε το δικό σου φοιτητικό χώρο να ξεχωρίζει!!! | Donnasito\n23/10/2019 Τα ζώδια σήμερα Τετάρτη 23/10/2019\nΠέρασες στη σχολή που ήθελες και τώρα βρίσκεσαι στη διαδικασία που ψάχνεις σπίτι; Συγχαρητήρια! Καλή αρχή στη φοιτητική σου ζωή!!! Ένας στόχος επιτεύχθηκε και ξεκινά μια ζωή διαφορετική! Ετοιμάσου για νέες εμπειρίες και νέες περιπέτειες!\nΠλέον θα έχεις το δικό σου χώρο, τη δική σου γωνιά στο σπίτι .Σιγά, σιγά λοιπόν αρχίζεις να ετοιμάζεις τον προσωπικό σου χώρο ξεκινώντας από γραφεία, σεκρετέρ, καρέκλες, καθίσματα έτσι ώστε να δημιουργήσεις το προσωπικό σου καταφύγιο! Με το στυλ και την αισθητική σου θα δημιουργήσεις ελεύθερα το σκηνικό για τις καθημερινές σου στιγμές!\nΓια να ολοκληρώσεις το χώρο διαβάσματος καλό είναι να βρεις και την ιδανική καρέκλα – κάθισμα που σου ταιριάζει! Σε λιτή γραμμή με χρώματα και υλικά της επιλογής σου ή σε κλασικό ύφος δημιούργησε το ντεκόρ όπως ακριβώς το έχεις ονειρευτεί και κάνε την ώρα μελέτης πιο ξεκούραστη.\nΈνα από τα βασικότερα έπιπλα για έναν σπουδαστή είναι το γραφείο του! Εκεί περνάει αρκετό χρόνο (κυρίως τις ημέρες της εξεταστικής!) και πρέπει να είναι άνετο, με αποθηκευτικούς χώρους, να έχει στυλ και να εντάσσεται άρτια στο χώρο.\nΣυνήθως τα σπίτια που προορίζονται γι αυτόν το σκοπό είναι λιγότερο ευρύχωρα! Για να δημιουργήσεις λοιπόν το ύφος και την αισθητική που θες και να φτιάξεις ένα ζεστό σπίτι διακόσμησε τους τοίχους! Κρέμασε ρετρό διακοσμητικά τοίχου και παίξε με τους όγκους για να δώσεις μια διαφορετική προσέγγιση στη διακόσμηση. Φωτιζόμενοι πίνακες με μηνύματα μαζί με vintage ξύλινους πίνακες θα συνθέσουν το απόλυτο σκηνικό!\nΆλλοι έχουν καλή σχέση με αυτό το χώρο και άλλοι όχι! Κανένα πρόβλημα εσύ, δημιούργησε το δικό σου στυλ και οργάνωσε ένα λειτουργικό χώρο που θα σε βοηθήσει. Οι κούπες, τα φλιτζάνια και τα ποτήρια είναι τα πρώτα αντικείμενα για το νέο σου νοικοκυριό! Διάλεξε τα σχέδια και τα χρώματα που σου αρέσουν και βάλε την προσωπική σου πινελιά και στο χώρο της κουζίνας.\nΕπέλεξε έναν ευρύχωρο και άνετο καναπέ για να αράζεις με τους φίλους σου και τις φίλες σου όταν θέλεις να ξεκουραστείς ή όταν θα βλέπετε τις αγαπημένες σας ταινίες! Ο καναπές στο σαλόνι θα ολοκληρώσει το σκηνικό και θα καλωσορίσει τους φίλους με στυλ! Ανάλογα το χώρο που διαθέτεις βρες αυτό που ταιριάζει. Γωνιακός, καναπές κρεβάτι, τριθέσιος ή διθέσιος βρες αυτό που θα ανταποκρίνεται στις απαιτήσεις σου. Σίγουρα θα χρειαστείς επιπλέον χώρο για να φιλοξενήσεις κάποιον από τους συμφοιτητές για διανυκτέρευση!!!\nΑν έχεις βρει όλα αυτά που θέλεις –μετά και τις παραπάνω μικρές αλλά χρήσιμες συμβουλές- τότε το μόνο που μένει από εσένα είναι να το γεμίσεις με θετικές εμπειρίες και όμορφες στιγμές! Καλό ξεκίνημα στη φοιτητική σου ζωή!\nπροηγούμενο άρθρο Η ομάδα ΟΥΠΣ! το κουκλοθέατρο, στην παράσταση: «Ας πούμε όλοι μαζί παραμύθι απ’ την αρχή»\nεπόμενο άρθρο Τα ζώδια σήμερα Τρίτη 3/9/2019\nΦτιάξε το δικό σου φοιτητικό χώρο να ξεχωρίζει!!! Πέντε tips για προσωπικό στυλ, άνεση και ζεστή ατμόσφαιρα">


Νατάσσα Μποφίλιου: Μέρες του φωτός | e-orfeas.gr. Με άποψη στη μουσική και στο τραγούδι\nΚείμενο: Τάσος Π. Καραντής, Ιωάννα Φατιόνα Χύζμο\nΔημοσιεύθηκε: 02.02.2012, 20:27\n«Μέρες του φωτός» ο τίτλος του νέου δίσκου, ο οποίος θα κυκλοφορήσει πριν τη παράσταση ή μετά;\nΝατάσσα Μποφίλιου: Δυστυχώς, αυτό είναι το κάρμα μας νομίζω, και έξι χρόνια πριν να ξεκινάγαμε για να βγει ο δίσκος στην ώρα του, πάλι κάτι θα γινόταν και δε θα ’βγαινε. Είναι δεδομένο αυτό. Οπότε, δε θα βγει στην ώρα του η οποία ήταν να βγει μέχρι το Δεκέμβρη. Θα βγει καλώς εχόντων των πραγμάτων μέσα Φλεβάρη.\nΑπ’ την ΕΜΙ;\nΝ.Μ.: Δεν έχω αποφασίσει ακόμα εταιρία.\nΑυτός είναι και ο τίτλος των παραστάσεων έτσι; Βλέπω κι έναν πολύ όμορφο τίτλο κι ένα εξώφυλλο, θα είναι αυτό που θα έχει ο δίσκος, το εικαστικό;\nΝ.Μ.: Καταρχήν εμείς, φέτος, έπρεπε να πάρουμε μια απόφαση. Ή θα νιώθαμε ξανά καινούργιοι, σ’ αυτό, κι ανανεωμένοι ή θα σταματούσαμε να δουλεύουμε μαζί. Επειδή όμως η σχέση και η συνεργασία μας δεν είναι προϊόν ανασφάλειας, ότι δηλαδή, νιώθουμε ασφαλείς γι’ αυτό δουλεύουμε μαζί, ούτε και ιδέα μιας δισκογραφικής εταιρίας αλλά είναι η πραγματική μας σχέση η οποία είναι ζωντανή και αλλάζει με τον καιρό μαζί με εμάς. Πάντα έρχεται σαν καινούργια. Δεν μπορέσαμε να σταματήσουμε. Επειδή, βγήκε ένα υλικό το οποίο, πραγματικά, βγήκε σαν χαστούκι αισιοδοξίας και δύναμης. Κι έτσι άρχισε από μόνο του σαν υλικό να δρα και να αποφασίζει για πολλά πράγματα, και το εννοώ αυτό που λέω. Φτιάξαμε τον δίσκο, ο οποίος θα χωρίζεται σε δύο μέρη άρα θα βγει διπλός. Είναι σαν την α΄ και την β΄ πλευρά των βινυλίων, η μια και η άλλη πλευρά έχουν από έξι τραγούδια. Η πρώτη είναι ηλεκτρική, δυναμική, ένας ήχος σύγχρονος, πιο επιθετικός και τα τραγούδια είναι πιο σύγχρονης ανάγνωσης. Η άλλη πλευρά ακουμπάει πάρα πολύ στο παλιό, στις αναφορές μας και πιο κοντά στο ’60. Τόσο παλιά. Χωρίς να είναι ρετρό όπως σε μια πιο ευρωπαϊκή μουσική, είναι καθαρόαιμος ελληνικός δίσκος ‘60 ή μάλλον οι ενορχηστρώσεις του. Θέλω να πω ότι το υλικό το αποφάσισε, δε γινόταν να παντρευτούν μαζί. Έπρεπε να βρεθεί ένα concept για να λειτουργήσουν και τα δυο αυτόνομα. Κι όταν φτιάξαμε την παλιά πλευρά, που λέμε εμείς, ζητήσαμε την μαντολινάτα του Δήμου Πατρέων, των νυκτών εγχόρδων να παίξουν και έπαιξε σε τρία ή σε τέσσερα τραγούδια απ’ αυτά, μόνος του ο δίσκος το ζητούσε. Τιτλοφορήθηκε μόνος του, δηλαδή, «Οι μέρες του φωτός»...και μάλιστα έγινε και ανάποδα, εμείς πάντα φτιάχνουμε δίσκους, παραστάσεις και δεν ξέρουμε πως τους λέμε. Οι τίτλοι έρχονται πάντα κι αυτός εμφανίστηκε μόνος του από την αρχή. Μέσα από τον τίτλο στήθηκε όλο το υπόλοιπο. Συμβολίζει για μας τις μέρες που θέλουμε να ζήσουμε, τις ευτυχισμένες που πέρασαν και τις έχουμε σαν αποσκευή.\nΤης γενιάς σας γενικά ή της παρέας σας;\nΝ.Μ.: Γενικά, και της γενιάς μας και τις προσωπικές μας στιγμές φωτός. Είναι και ένας τίτλος που κλείνει το μάτι, σε μια εποχή που τα θέλει όλα σκοτεινά.\nΑυτό θα έλεγα, ότι ο περίγυρος είναι σκοτεινός, κυριαρχεί η κατήφεια και το αδιέξοδο. Ο τίτλος αυτός σηματοδοτεί κάτι που έρχεται σε αντίθεση με την καθημερινή\nΝ.Μ.: Ισχύει. Κλείνει όμως το μάτι σ’ αυτή την ιστορία γιατί, εμείς φτιάχναμε μουσική τόσα χρόνια, έχοντας μια αίσθηση που είχε νομίζω όλη η γενιά μας. Το έχω πει ξανά ότι είμαστε μια γενιά που έχει μεγαλώσει μέσα στο δωμάτιό της, δεν έχει παίξει. Ειδικά εμείς τα παιδιά της πόλης. Δεν έχουμε παίξει στους δρόμους, έχουμε μεγαλώσει με φόβους, φτιάξαμε τις ζωές μας, τα συναισθήματά μας, διαμορφώσαμε την προσωπικότητά μας στο δωμάτιο με τους δίσκους, τα βιβλία μας. Ένα πράγμα πολύ κλειστό. Εγώ είχα την ανάγκη σε μια εποχή που είναι όλα σκοτεινά να κάνω έ ξοδο, και προσπάθησα τόσο πολύ να βρω τρόπους, χωρίς φυσικά να έχω τη δυνατότητα του μπάτζετ. Προσπαθήσαμε με τα παιδιά να βγούμε προς τα έξω, να βγάλουμε ακόμα και το θυμό μας, την οργή μας, το θλιβερό μας συναίσθημα. Όλο αυτό το σκοτάδι που υπάρχει μέσα μας, θέλαμε να βρούμε έναν τρόπο να το φωτίσουμε. Να είναι η συμπεριφορά μας λίγο ανάποδη. Οι «Μέρες του φωτός», λοιπόν, είναι λίγο σαρκαστικός ο τίτλος. Κλείνει και λίγο το μάτι, δηλαδή, ότι, ξέρεις κάτι; Κάτι πρέπει να κάνεις γι’ αυτό, σαν συναίσθημα.\nΤι πιστεύεις ότι κάνει αυτή τη δημιουργική πηγή της ομάδας σας ανεξάντλητη;\nΝ.Μ.: Πιστεύω ότι την κάνει η σχέση που έχουμε μεταξύ μας και το πόσο πολύ θέλουμε να εξελισσόμαστε καλλιτεχνικά. Εμείς δεν θέλουμε να μένουμε στο ίδιο πράγμα. Κάθε φορά θέλουμε να ζωντανεύουμε, φυσικά, και οι τρεις μας. Δεν μπορεί ο Θέμης ή ο Γεράσιμος να γράψουν σαν να είναι κάποιο άλλοι ούτε κι εγώ να τραγουδήσω σαν να είμαι κάποια άλλη. Όμως έχουμε πειραματιστεί με διάφορα πράγματα. Έχουμε δοκιμάσει πολλές διαφορετικές πτυχές του εαυτού μας και φέτος αποφασίσαμε να προσθέσουμε κι άλλους ανθρώπους σ’ αυτή την ομάδα. Να ανανεωθούμε και με άλλα άτομα. Έτσι ήρθε και η ιδέα, η οποία ήταν και αναγκαστική, δηλαδή, η ιδέα του δίσκου με τις δυο πλευρές ζητούσε οπωσδήποτε στην παράσταση έναν σκηνοθέτη. Κι όταν το σκεφτήκαμε αυτό, το πρώτο και το τελευταίο όνομα που μας ήρθε στο μυαλό ήταν αυτό του Γιάννη Κακλέα. Μας έκανε την μεγάλη τιμή και μας έδωσε τεράστια χαρά να δεχθεί να δουλέψει μαζί μας και να μας βοηθήσει να πάμε παρακάτω.\nΔιαβάζω ότι μέρος των τραγουδιών για σένα είναι το τέλος εποχής κι η αρχή μιας καινούργιας. Οι οικονομικές προβλέψεις είναι δυσοίωνες και σε βάθος χρόνου. Πώς την προσδιορίζεται την αρχή μιας νέας εποχής, ποιο είναι το όραμα της γενιάς σου;\nΝ.Μ.: Η δική μας γενιά, θεωρείται μια γενιά κακομαθημένη, πιστεύω ότι ισχύει το ακριβώς αντίθετο. Γιατί είναι πολύ άσχημο για έναν άνθρωπο, να του τα δίνεις όλα κι όταν πραγματικά βγει στη ζωή για να τα αξιοποιήσει, να μην έχει τίποτα. Άρα λοιπόν, είναι μια γενιά που έχει δυσκολευτεί πάρα πολύ. Εγώ ξέρω ότι όλοι οι φίλοι μου κι εγώ, αν και είμαι σε λίγο καλύτερη κατάσταση και είμαι πιο ανεξάρτητη, είμαστε μια γενιά που έχει δουλέψει πάρα πολύ και χωρίς να αμείβεται γι’ αυτό. Όλοι μου οι φίλοι έχουν μεταπτυχιακά, διδακτορικά, είναι σπουδαγμένοι και όλοι παίρνουν 400 και 500 ευρώ κι αυτό δεν είναι συμβολικό αλλά πραγματικότητα. Θέλω να πω, ότι το μόνο όπλο αυτής της γενιάς είναι να δουλέψει πάρα πολύ και να πει ότι, θα προσπαθήσω τουλάχιστον ότι γίνει μετά, με έναν τρόπο να συμμετέχω, να πάρω μια απόφαση για την ψήφο μου. Νομίζω ότι μας βάζει σε μια συνειδητοποίηση. Να επιλέξουμε πολιτικά. Να κάνει αναγκαστικά την νέα αρχή γιατί άλλα πράγματα δεν μπορεί να κερδίσει, όπως να φτιάξει δρόμους, γέφυρες, και να πάει στο φεγγάρι, δυστυχώς. Όμως πιστεύω ότι, μπορεί να γίνει πιο συνειδητοποιημένη και πρέπει να αλλάξει, και πιστεύω ότι θα το κάνει.\nΓια το διπλό δίσκο τραγουδιών μου είπες ότι είναι από τους ίδιους δημιουργούς αλλά έχει διαφορετικά πράγματα.\nΝ.Μ.: Ναι, είναι διαφορετικής ατμόσφαιρας και αυτό είναι και το ύφος.\nΣπάνια γίνεται συνήθως αυτό, γιατί όταν είναι δυο δημιουργοί, ένας στιχουργός κι ένας συνθέτης και υπογράφουν έναν κύκλο τραγουδιών, έχει, συνήθως, μια ταυτότητα, ένα ύφος. Εδώ έχει δυο διαφορετικά από τους ίδιους.\nΝ.Μ.: Ναι, απλά επειδή μας αρέσουν διαφορετικά πράγματα, κι όταν μας αρέσει κάτι ασχολούμαστε με αυτό. Του Θέμη του αρέσουν πολύ οι ηλεκτρικές ενορχηστρώσεις κι έχει δουλέψει πολύ πάνω σε ηλεκτρικές ενορχηστρώσεις όπως και στα έγχορδα, δηλαδή, προσπαθούμε να το δουλεύουμε πάρα πολύ αυτό που προτείνουμε κάθε φορά κι έτσι καταφέραμε να εκφραστούμε. Και κάτι ακόμα, εμάς μας αρέσει πάρα πολύ το λαϊκό τραγούδι, αλλά επίσης και το ροκ, και η Nina Simone. Επειδή δεν θεωρεί κανένας απ’ τους τρεις μας ότι οι καλλιτέχνες πρέπει να περιορίζονται, δεν το πιστεύαμε ποτέ. Δεν μας αρέσουν οι καλλιτέχνες που περιορίζονται υφολογικά κι επειδή είμαστε μια γενιά, που έχει μεγαλώσει μέσα σ’ αυτό που γίνεται στην Ευρώπη και την παγκόσμια μουσική.\nΚαι είναι και το internet που έχει τη δυνατότητα να ακούσεις πράγματα που δε μπορούσαν οι δημιουργοί να ακούσουν πριν τριάντα- σαράντα χρόνια..\nΝ.Μ.: Ακριβώς. Και είμαστε μέσα σ’ αυτή τη παγκόσμια μουσική κι έχουμε πολλές αναφορές που πολλές φορές δοκιμάζουμε να τις εκφράζουμε κι έτσι, νομίζω, ότι μερικές φορές, όπως στην προκειμένη περίπτωση, ότι μας λειτούργησε. Ο δίσκος έχει δυο εξώφυλλα, το εξώφυλλο με το δάκρυ που είναι το σήμερα, αυτό που είναι τώρα το πιο σκληρό, και το εξώφυλλο που είναι πιο ονειρικό που έχει να κάνει με τη μνήμη.\nΘα κυκλοφορεί δηλαδή με το ίδιο υλικό με δυο διαφορετικά εξώφυλλα;\nΝ.Μ.: Όχι θα είναι και τα δύο εξώφυλλα μαζί. όπως θα ανοίγεις το άλμπουμ θα είναι το πρώτο εξώφυλλο με το δάκρυ και μόλις ανοίγεις το CD θα είναι το εξώφυλλο με το φως. Αυτή είναι η ιδέα. Αν βρούμε εταιρεία ποτέ και το εκδώσουμε (γέλια). Δεν έχουμε αποφασίσει ακόμα.\nΣτιχουργικά; Στο σήμερα έτσι;\nΝ.Μ.: Στιχουργικά, ο Γεράσιμος, από ’κει ξεκίνησε κι αυτό έφτιαξε, ένα περιβάλλον στο οποίο τα περισσότερο τραγούδια είναι σαν μονόπρακτα. Δεν είναι ακριβώς αυτό που λέμε στίχος-στίχος. Ας πούμε δεν έχουν όλα τα τραγούδια ρεφρέν. Έχει κάνει ένα δικό του πράγμα. Το οποίο εγώ θεωρώ εξαιρετικό. Προφανώς, γι’ αυτό και το τραγουδάω. Θεωρώ δηλαδή, ότι, η πρότασή του είναι πάρα πολύ ωραία, ιδιαίτερη και πρωτότυπη. Το ίδιο έχει κάνει και ο Θέμης βέβαια, με τις μουσικές του.\nΘα διαφέρει αισθητά το όλο αποτέλεσμα από τα προηγούμενα που ξέρουμε από εσάς;\nΝ.Μ.: Δε μπορώ να απαντήσω σ’ αυτό. Επειδή ο Γεράσιμος πάλι έχει γράψει. Απλώς με έναν άλλο τρόπο. Νομίζω πως ναι. Νομίζω ότι είναι διαφορετικό. Φαίνεται φυσικά ότι είναι δικό μας, και χαίρομαι πολύ που πια φαίνεται κάτι ότι είναι δικό μας. Γιατί αυτό σημαίνει ότι αποκτήσαμε, με τον καιρό και όλη αυτή τη προσπάθεια που κάναμε μια σφραγίδα, ένα σήμα. Δηλαδή, πολλές φορές ακούει κάποιος ένα τραγούδι στο ραδιόφωνο και λέει ότι αυτό ίσως είναι του Θέμη και του Γεράσιμου. Θεωρώ ότι τα παιδιά ως δημιουργοί έχουν αποκτήσει μια ταυτότητα και εξακολουθούν να αναγνωρίζονται και σε αυτό το CD δημιουργικά. Απλά το πήγαν λίγο παρακάτω. Σε όλα τα επίπεδα και μουσικά, και ενορχηστρωτικά και στιχουργικά.\nΟπότε, τώρα που είπες για το σήμα και την ταυτότητα. Μια τραγουδίστρια του κλασικού τραγουδιού, σε συζήτησή μας, χαρακτήρισε αυτό που παρουσιάζετε όλα αυτά τα χρόνια «εντεχνοπόπ». Προσωπικά, δεν δέχομαι ταμπέλες στη ζωή και στους ανθρώπους, αλλά στη μουσικογραφία, υπάρχει, ακόμα, αυτή η άγραφη σύμβαση ταμπέλας, για να συνεννοούμαστε με τους αναγνώστες. Κακώς κατά τη γνώμη μου. Καλοπροαίρετα, λοιπόν προσωπικά, αλλά, κάνοντας τον δικηγόρο του διαβόλου δημοσιογραφικά, σου μεταφέρω τον χαρακτηρισμό, ζητώντας, από εσένα μια απάντηση, που να βάζει τα πράγματα στη θέση τους.\nΝ.Μ.: Καλώς υπάρχουν οι ταμπέλες, πως θα συνεννοηθούμε? Το κάνουμε σε όλους τους τομείς της ζωής μας.\nΓιατί έχω ακούσει πολλούς να λένε ότι η μουσική είναι μια. Ότι υπάρχει καλή και κακή.\nΝ.Μ.: Η μουσική είναι μία. Υπάρχει καλή και κακή. Αυτό που θέλω εγώ να σου πω, είναι ότι η ταμπέλα διαχωρίζει την πρόθεση του τραγουδιού. Όχι το ύφος. Ναι, η Nina Simone είναι η Jazz μουσική. Θα σε ρωτήσω, ακούς Jazz μουσική; Για να μου πεις αν σου αρέσει αυτό το είδος. Άμα δεν υπήρχε αυτός ο τίτλος, πως θα σ’ το έλεγα; Τι είναι αυτό το πράγμα που έχει πιάσει όλο τον κόσμο; Όσο για την κλασική τραγουδίστρια που μας χαρακτήρισε «εντεχνοπόπ», τι σημαίνει αυτό; Δεν μπορώ να σου απαντήσω. Πρέπει να μας πει η ίδια. Είναι δική της εφεύρεση. Οπότε δεν ξέρω τι εννοεί για να σου απαντήσω. Μπορεί να εννοεί κάτι που είναι πάρα πολύ καλό και να μου αρέσει και να λεω από δω και πέρα ότι το είδος της μουσικής μας είναι «εντεχνοπόπ», αλλά μπορεί να είναι και κάτι που δε θα μου αρέσει και να λεω ότι νομίζω πως δεν είναι.\nΠαλιά μου είχες πει ότι είσαι έντεχνη τραγουδίστρια, αλλά μου το έχεις διευκρινίσει ότι το βλέπεις με άλλο πρίσμα.\nΝ.Μ.: Είμαι έντεχνη τραγουδίστρια, επειδή, θεωρώ ότι η πρόθεσή μου η ερμηνευτική πάνω σε ένα τραγούδι, είναι να το κάνω όσο το δυνατόν καλύτερα και πιο καλαίσθητα και με περισσότερη τέχνη. Απ’ αυτή την άποψη αισθάνομαι ότι είμαι έντεχνη τραγουδίστρια. Αλλά, αυτό, δε σημαίνει ότι θα τραγουδάω μόνο έντεχνα. Μ’ αρέσουν πάρα πολύ τα λαϊκά τραγούδια, μ’ αρέσουν τα ρεμπέτικα, μ’ αρέσουν πάρα πολύ τα τραγούδια του Αλκίνοου Ιωαννίδη, λατρεύω τη Nina Simone τραγουδάω και το Τainted love άμα θέλω. Δηλαδή, νιώθω ελεύθερη καλλιτεχνικά, γι’ αυτό και προσπάθησα όλα αυτά τα χρόνια με τα παιδιά να φτιάξουμε ένα χώρο, στον οποίο να μπορούμε να υπάρχουμε και να κάνουμε ότι μας εκφράζει.\nΠοπ, δηλαδή δημοφιλή τραγούδια, θα κάνατε; Θα τραγούδαγες;\nΝ.Μ.: Ποπ μουσική κάνουμε. Μακάρι να κάναμε ποπ τραγούδι και να είναι δημοφιλές. Δεν το θεωρώ ενοχοποιημένο, γιατί η Mina, που είναι μια κορυφαία ιταλίδα τραγουδίστρια και τη λατρεύω, ιταλική ποπ τραγουδάει. Μακάρι να την φτάσω στο μικρό της δαχτυλάκι και να λένε όλοι, τι ωραία ποπ που τραγουδάει η Νατάσσα. Δεν έχω κανένα πρόβλημα. Ο καθένας μπορεί να πει όπως θέλει τη μουσική μας.\nΈχω ακούσει ότι υπάρχει υγιές και μη υγιές ποπ.\nΝ.Μ.: Ναι, μα κοίταξε, σε όλα τα είδη υπάρχει το ευτελές και το μη ευτελές. Θα μου πεις ποιος αποφασίζει για το τι είναι ευτελές και τι όχι; Ο εκάστοτε άνθρωπος που χρησιμοποιεί αυτή τη λέξη. Για μένα το ευτελές είναι αυτό, και το μη ευτελές κάτι άλλο. Για κάποιον άλλο, είναι αλλιώς τα πράγματα. Όταν απευθύνεται σε εμένα μια ερώτηση για το αν υπάρχει υγιές και μη ποπ, ναι υπάρχει. Καταλαβαίνω πως το λένε, επειδή, μερικές φορές η ποπ έχει καλό στίχο, καλή μουσική, καλή ενορχήστρωση και ερμηνεία, άρα, είναι ένα καλό τραγούδι. Και υπάρχει και ποπ που έχει κακό στίχο, μουσική, ενορχήστρωση και ερμηνεία. Αυτό είναι ένα κακό τραγούδι. Το ίδιο ισχύει και στο λαϊκό και οπουδήποτε αλλού.\nΕσύ είσαι από μόνη σου μια ηθοποιός. Δεν είσαι μια τραγουδίστρια που παίρνεις ένα μικρόφωνο και στέκεσαι. Υποδύεσαι ρόλους, τους μαγνητίζεις όλους και σε παρακολουθούν στη σκηνή. Επέλεξες σε αυτή τη παράσταση έναν σκηνοθέτη μεγάλο, πρωτοπόρο, ανατρεπτικό και προκλητικό, στα θεατρικά τουλάχιστον, και που κατά τη γνώμη μου, έχει και μια κινηματογραφική ματιά. Γιατί έγινε αυτό για τη συγκεκριμένη παράσταση;\nΝ.Μ.: Καταρχήν όταν χρειάζεται να κάτσω μπροστά από ένα μικρόφωνο και να τραγουδήσω, τώρα πια μπορώ να το κάνω. Παλιά μου φαινόταν πάρα πολύ δύσκολο. Επί της ουσίας εγώ δεν υποδύομαι κάποιον ρόλο. Απλώς, συμπεριφέρομαι πάρα πολύ αυθόρμητα. Κι επειδή είμαι ένας τύπος πού σωματικός, ούτως ή άλλως, δηλαδή δεν μπορώ να κάτσω. Για παράδειγμα, κάθομαι στο σπίτι μου, ας πούμε. Κάθομαι λίγο στον καναπέ και μετά σηκώνομαι, πάω στην κουζίνα, φεύγω, γυρίζω... είμαι πολύ κινητική και νευρική. Αυτό το μεταφέρω και στη σκηνή επειδή εκεί αισθάνομαι πολύ άνετα. Και ανάλογα με το τραγούδι. Όταν εσένα θα σου μιλήσω και θα είμαι τρυφερή, δεν υπάρχει περίπτωση να είμαι έτσι. Θα σε πιάσω. Το ίδιο κάνω και την ώρα που τραγουδάω. Μου ήταν πάρα πολύ δύσκολο να το αποχωριστώ. Ήταν αλλαγή φιλοσοφίας για μένα. Πίστευα ότι ποτέ δε θα μπορέσω να καθίσω έτσι και να τραγουδήσω, έλεγα ότι θα πεθάνω. Μερικοί μπορεί να λένε, σιγά... αλλά όταν ένας άνθρωπος είναι νευρικός, επειδή εμένα απ’ τα νεύρα μου προέρχεται αυτό, δε μπορείς να κάθεσαι έτσι. Επειδή νιώθω και τα τραγούδια να μπαίνουν μέσα μου, τα βιώνω πάρα πολύ. Αυτό που είπες για τον Κακλέα, δεν τον διάλεξα εγώ. Τον διάλεξε ο δίσκος και η παράσταση. Το ίδιο το υλικό ζητούσε έναν άνθρωπο που δε θα έχει στενά όρια. Γιατί εμείς, εδώ πέρα, δε θα ανεβάσουμε θεατρικό. Χρειαζόμαστε έναν άνθρωπο που θα πιάσει την ατμόσφαιρα των τραγουδιών, θα την ενοποιήσει χωρίς να ακυρώσει τις διαφορές τους, χωρίς να το χαλάσει και να το σβήσει. Γιατί η διαφορά είναι ωραίο να υπάρχει. Και θα δώσει 2-3 πράγματα, που τη παράσταση από εδώ θα την πάει ένα σκαλί πιο πάνω. Και είναι και φοβερή προσωπικότητα. Νομίζω μόνο εκείνος μπορούσε να το κάνει. Με την αισθητική του, με την δημιουργικότητά του, με το ότι κάθε φορά βλέπεις τις παραστάσεις και είναι σαν να βλέπεις ένα άλλο πράγμα.\nΤη χαρακτηρίζετε παράσταση- γιορτή. Από ποια άποψη, μουσική; Θα έχουμε ένα πρόγραμμα αλέγκρο;\nΝ.Μ.: Ανάποδοι άνθρωποι, τόσα γίνονται κι εμείς γλεντοκοπάμε. Θα έχει και τέτοιες στιγμές. Αυτό ο δίσκος ήρθε στις ζωές μας σε μια στιγμή που το θέλαμε πάρα πολύ και τον είχαμε ανάγκη.\nΔηλαδή, σε όλη αυτή την ολική κατάρρευση πιστεύετε ότι δε χρειαζόταν να πείτε και μαύρα τραγούδια πολιτικά αλλά να βγείτε με μια ζωντάνια;\nΝ.Μ.: Έτσι αισθανθήκαμε και επίσης εμείς πρέπει να συνεχίσουμε την πορεία μας όπως την είχαμε ξεκινήσει. Δεν είχαμε σκοπό να καπηλευτούμε. Το θεωρώ λαϊκισμό. Να βγαίνεις τώρα. Δηλαδή, πριν δυο χρόνια δεν υπήρχαν αυτά τα προβλήματα; Τώρα εμφανίστηκαν; Ξαφνικά, έπιασε όλον τον κόσμο η πολιτικοποίηση; Εγώ, θεωρώ ότι είμαι ένα πολιτικοποιημένο πρόσωπο και ήμουν πάντα. Δεν αποφάσισα τώρα. Με την ψήφο μου, και με την αντίληψή μου απέναντι στη ζωή, δήλωνα τη στάση μου. Τώρα είναι σαν να το εκμεταλλεύεσαι για να προσελκύσεις περισσότερο κόσμο. Το θεωρώ πραγματικά λαϊκίστικο. Εμείς συνεχίζουμε αυθορμήτως, όμως μας βγαίνει. Όπως αισθανόμαστε να κάνουμε μουσική. Κι εμείς νιώθαμε ότι θέλουμε κάτι δυναμικό, κάτι που να φωτίσει λίγο, τις στιγμές. Βέβαια, για μας μιλάμε. Μη φανταστείς ότι θα πέσουν και αστέρια, θα φωτίσει λίγο (γέλια). Ένα μικρό φωτάκι θα ανάψει. Όχι τίποτα φοβερό. Τα τραγούδια δεν είναι χαρούμενα. Απλά είναι πιο επικοινωνιακά, πιο εξωστρεφή.\nΣτο χώρο αυτό πριν από σένα ήταν η Ελεωνόρα Ζουγανέλη, όπου ήσασταν μαζί και στη συναυλία που έκανε το Σεπτέμβριο. Συμμετέχεις και στο live δίσκο που βγήκε. Δεν κάνετε όμως η γενιά σας ακόμα συνεργασίες. Είσαστε δύο δημοφιλείς τραγουδίστριες, αξιόλογες, κάθε μια έχει τη διαφορά της κι αυτό πρέπει να έχει κάποιος για να είναι ξεχωριστός. Βλέπετε ότι είναι πολύ νωρίς για κάτι τέτοιο; Μπορεί να γίνει κάτι αργότερα; Γενικά, όχι μόνο με την συγκεκριμένη. Βλέπω μια απομόνωση. Παλιά, τραγουδούσαν κι έτσι οι τραγουδιστές της νέας γενιάς, εννοώ, σε σεζόν κι όχι σε μια συναυλία.\nΝ.Μ.: Θες να σου πω τη γνώμη μου την πραγματική; Καταρχήν να σου πω ότι ο λόγος που δε συνεργαζόμαστε είναι ότι δεν είχαμε τον ίδιο καλλιτεχνικό στόχο, ώστε κάποια σεζόν να πούμε ότι και οι δυο, έχουμε ως στόχο το ίδιο πράγμα. Καταρχήν δεν κάνουμε το ίδιο πράγμα. Ούτε ο Κωστής κάνει το ίδιο πράγμα μαζί μου, ούτε η Μόνικα. Ο καθένας μας έχει πιάσει ένα είδος, σχεδόν μόνος του και λειτουργεί μέσα σ’ αυτό. Δεν έχει βρεθεί ακόμα μια πρόταση η οποία να μας ενώσει. Δεν μας έχει τύχει, γιατί αυτά βγαίνουν, είμαστε βέβαια όλοι φίλοι μεταξύ μας.\nΑυτό λεω ότι είστε φίλοι αλλά στη γενιά σας είναι ο καθένας μόνος του. Λίγοι κάνουν συνεργασίες.\nΝ.Μ.: Είμαστε πάρα πολύ καλοί φίλοι, αγαπάει πάρα πολύ ο ένας τη μουσική του άλλου, πραγματικά, με κάνει κι αισθάνομαι πάρα πολύ καλά, γιατί, έχω πράγματα να πάω να δω. Εγώ χαίρομαι πάρα πολύ όταν δε δουλεύω γιατί πηγαίνω και βλέπω τους φίλους μου που, κάνουν τέλεια πράγματα. Εγώ όταν βάζω στο σπίτι μου να ακούσω μουσική ακούω τα πράγματα της γενιάς μου. Χαίρομαι τρομερά γι’ αυτό, είμαστε πολύ φίλοι αλλά δεν έχει τύχει να βρεθεί ένα concept ας πούμε, γιατί όλοι μας το φροντίζουμε πολύ αυτό. Όταν βγαίνουμε έχουμε πάντα στο μυαλό μας, μια ιδέα. Να μην είναι μια εμπορική συνεργασία, και παλαιότερα αυτό γινόταν. Στο εξωτερικό για παράδειγμα, δεν παίζουν οι καλλιτέχνες μαζί. Σπάνια, πάρα πολύ σπάνια. Εδώ γινόταν για εμπορικούς λόγους γιατί κράταγαν σεζόν, από τον Σεπτέμβριο, εφταήμερα και τελείωναν το καλοκαίρι. Τώρα πια δεν πρόκειται να γίνει αυτό. Επειδή ο σκοπός μας δεν είναι να βγάλουμε περισσότερα λεφτά, επειδή αυτά τα έχουμε ξεκαθαρίσει, δεν πρόκειται να βγάλουμε λεφτά. Αυτά είναι δεδομένα για μας. Προσπαθούμε να εκφραστούμε καλλιτεχνικά και όταν κάνουμε μια παράσταση να’ ναι και μια πρόταση. Κι έτσι μέχρι στιγμής δεν έχει βρεθεί μια πρόταση που να πούμε ότι, ξέρεις κάτι, πάμε να το κάνουμε. Μπορεί του χρόνου να γίνει και να είμαστε τέσσερις μαζί. Έχουμε ιδέες που λέμε ότι, πω-πω μετά τον δίσκο, ας πούμε, πολλές φορές το συζητάμε με τα παιδιά τον Κωστή, τον Γιάννη, λέμε να κάνουμε π.χ. αυτό, υπάρχουν ιδέες και πράγματα που θα μπορούσαν να συμβούν. Απλά δεν έχει έρθει ακόμα η κατάλληλα στιγμή. Και επειδή ακριβώς αγαπιόμαστε και έχουμε αυτή τη σχέση πάντα βρίσκει ο ένας μια αφορμή να συμμετέχει στον άλλον. Κάτι γίνεται, όντως υπάρχει ένα δέσιμο.\nΓια κάποιο live δίσκο το έχεις σκεφτεί; Που να δίνει τη ζωντανή ατμόσφαιρα και το απάνθισμα των τραγουδιών σας όλα αυτά τα χρόνια;\nΝ.Μ.: Μέχρι πρόσφατα πίστευα ότι ακόμα δεν είμαστε έτοιμοι για να κάνουμε ένα live δίσκο. Δεν ένιωθα ότι υπάρχει ανάγκη. Και ένιωθα ότι είμαι πολύ λίγα χρόνια για να έχω και live δίσκο. Τώρα που αρχίζει πια το ρεπερτόριο και μεγαλώνει. Κι αρχίζει να γίνεται και πιο συμπαγές, εγώ ήθελα πάντα να αποκτήσουμε σήμα. Να γίνει αυτό το πράγμα πιο συμπαγές, να γίνει compact, αυτό είναι Καραμουρατίδης, Ευαγγελάτος, Μποφίλιου. Τώρα που αισθάνομαι ότι αρχίζουμε σιγά- σιγά και με τα χρόνια, γιατί έχουν περάσει πια, αρκετά χρόνια, αρχίζει αυτό και δένει, και είναι μια ολότητα. Τώρα ναι, τώρα θα μπορούσαμε να πούμε ότι υπάρχει ένα live, το οποίο το έχουν κάνει τα παιδιά. Μέχρι χθες δεν ένιωθα αυτή την ασφάλεια.\nΜέχρι τώρα, δηλαδή πριν παρακολουθήσω αυτό, στις παραστάσεις σου κατά 80%- 90% επικρατεί αποκλειστικά το δικό σου ρεπερτόριο. Ενώ βλέπω τραγουδιστές με δισκογραφία, όσα χρόνια είναι η ηλικία σου, και παραπάνω, να είναι το πρόγραμμά τους, σχεδόν μοιρασμένο στα δικά τους τραγούδια και σε επανεκτελέσεις, για να δώσουν έναν πιο μουσικό πλουραλισμό. Εσύ γιατί ακολουθείς αυτή τη συγκεκριμένη προσωποκεντρική τακτική;\nΝ.Μ.: Γιατί μου αρέσουν πάρα πολύ τα τραγούδια μου και θέλω να τα πω όλα. Απλά γι’ αυτό το λόγο. Και γιατί θεωρούσα πάντα ότι εμένα μου ταιριάζει να είμαι τραγουδίστρια ρεπερτορίου κι όχι τραγουδίστρια διασκευών. Παρ’ όλο που έχω ιδέες για διασκευές, θέλω να είναι τόσο, όσο μου αρέσει πραγματικά, όταν λεω μια διασκευή, με έναν τρόπο να γίνεται δική μου. Και αυτό δεν μπορείς να το κάνεις πάντα κι ούτε υπάρχουν πάντα ερεθίσματα μέσα στα τραγούδια που θα σε κάνουν να σκεφτείς μια ιδέα που θα είναι σαν να το προτείνεις ξανά.\nΟύτε θα σε ενδιέφερε να το κάνεις κόπια;\nΝ.Μ.: Αυτό δεν με νοιάζει καθόλου, βαριέμαι. Θέλω πάντα να βρίσκω κάτι στον εαυτό μου μέσα στις διασκευές. Κι επειδή ο απόλυτος εαυτός μου είναι μέσα στα τραγούδια που έχω πει, οι διασκευές που βάζουμε, πάντα, σημαίνουν κάτι για μας εκείνη την περίοδο. Είναι σαν να είναι δικά μας. Ξέρεις, λίγο, κλέβουμε, την ομορφιά και την μεγαλειότητα ενός τραγουδιού που μας αρέσει πολύ και μας συγκινεί και πάνω εκεί εμείς αυτοσχεδιάζουμε. Είναι σαν να παίρνεις την Τζοκόντα να της βάζεις λίγο μουστάκι. Κάτι τέτοιο, γι’ αυτό λεω, δικά μας τραγούδια. Και γιατί πιστεύω, ότι θα μπορέσω να διαρκέσω στο χρόνο, ως τραγουδίστρια, μόνο αν έχω τραγούδια να προτείνω, δικά μου.\nΑναφέρεσαι σε μια γενιά που πλησιάζει τα τριάντα και ενηλικιώνεται, στην οποία ανήκεις κι εσύ. Πως βλέπεις την προσωπική σου ενηλικίωση; συμβατικά με το γάμο και παιδιά; Ή έξω από το κυρίαρχο κοινωνικό μοντέλο;\nΝ.Μ.: Καταρχήν, επειδή, ακριβώς εμείς είμαστε μια γενιά που ας πούμε, δε παντρευόμαστε. Η δική μας γενιά δε παντρεύεται στα 22, οι περισσότεροι από μας, οι περισσότεροι μου φίλοι δεν έχουν καν δικά τους λεφτά. Ακόμα σπουδάζουν. Λόγω συνθηκών η ενηλικίωση της δικής μας γενιάς αργεί πάρα πολύ να έρθει και ουσιαστικά μεγαλώνει, πιστεύω, γύρω στα 30. Εγώ τώρα μεγάλωσα και στεναχωριέμαι γι’ αυτό, μου έρχεται πάρα πολύ βαρύ, δηλαδή, έφυγα από το σπίτι μου και ζω μόνη μου τα τελευταία χρόνια, και πραγματικά ακόμα, όταν γυρίζω στο σπίτι, βάζω τον εαυτό μου σε ένα τριπάρισμα ότι, ξαναγίνομαι μικρή. Για παράδειγμα, είμαι πάρα πολύ αυτόνομη και πάρα πολύ ανεξάρτητη, δεν ζητάω βοήθεια, μου αρέσει πάρα πολύ να βοηθάω τους άλλους. Είμαι λίγο η μαμά του λόχου. Όταν πηγαίνω στο σπίτι μου, δεν κάνω τίποτα. Θέλω να με περιποιηθεί η μαμά μου και μετά, έκανα μια ψυχανάλυση κι έλεγα, μα καλά, εσύ που ανησυχείς τόσο πολύ για τη μαμά σου και θέλεις τόσο πολύ να την βοηθήσεις πως όταν πηγαίνεις στο σπίτι της, θέλεις αυτή να σου φέρει νερό και ήταν η ανάγκη μου. Έχω πολύ ανάγκη ακόμα να είμαι μικρή, δηλαδή, αυτό το μεγάλη, μου φαίνεται πολύ βάναυσο. Ίσως έχει να κάνει και με τον τρόπο που μεγαλώσαμε δεν ξέρω.\nΝαι σίγουρα, οι παλιότερες γενιές, στα είκοσι ήταν όπως είναι σήμερα ένας τριαντάρης.\nΝ.Μ.: Η κολλητή μου φίλη είναι 28 και ακόμα κάνει διδακτορικό και θα σπουδάζει ακόμα για 3 χρόνια. Και μένει με τους γονείς της και της δίνουν χαρτζιλίκι. Ακόμη ζει με το χαρτζιλίκι της βδομάδας.\nΈστω και σε βάθος χρόνου, έχεις πάρει την απόφαση ή δεν θεωρείς ότι είναι θέμα απόφασης. Δηλαδή, το τυπικό, οικογένεια και παιδιά; ή όπως σε ξέρουμε τώρα;\nΝ.Μ.: Μέχρι στιγμής, δεν έχω αισθανθεί ότι μου πηγαίνει αυτό το μοντέλο. Γενικά δε μου πηγαίνει ούτε το μοντέλο της συγκατοίκησης. Παρ’ όλο που είμαι ένας άνθρωπος που δένομαι αφάνταστα με τους ανθρώπους, δηλαδή, έχω τους ίδιους τα 10 τελευταία χρόνια, συναναστρέφομαι και ζω με τους ίδιους ανθρώπους, και είμαι πολύ πιστή στις σχέσεις μου, πάρα πολύ. Δεν υπάρχει τίποτα που να μπορεί να τις κλονίσει. Δηλαδή, ο Θέμης και το χειρότερο πράγμα στον κόσμο να μου έκανε, για μένα πάντα είναι ο Θέμης μου, δεν το διαπραγματεύομαι. Έχω μια μεγάλη πίστη σ’ αυτό. Όσον αφορά την προσωπική σχέση, ίσως επειδή μ’ έναν τρόπο έχω πληγωθεί ή ίσως επειδή το’ χω δει ότι δεν έχει απόλυτα λειτουργήσει. Δεν ξέρω, γιατί, έχω πάντα πολύ φόβο. Μου φαίνεται πάντα έξω από μένα. Δηλαδή, μόνο που θα σκεφτώ ότι θα είμαι με έναν άνθρωπο για πάντα, με πιάνει ένα πράγμα... Και είναι σίγουρο αυτό; Και αν χαλάσει κάτι; Αφού εγώ θα του έχω πει ότι, θα είμαι για πάντα. Με πιάνει μια.. εσύ είπες ότι θα είσαι για πάντα εκεί. Θα τα καταφέρεις να είσαι για πάντα; Κι άμα δεν τα καταφέρεις; Πώς θα πεις ότι δεν τα κατάφερα; Με πιάνει ένας πανικός και με τα παιδιά. Έχω μεγαλώσει τα αδέρφια μου, που είναι όλα μικρότερα. Είμαστε 5 παιδιά. Το χόρτασα δηλαδή, με τίποτα τώρα. Έχω ζήσει το μητρικό ρόλο κι έχω καλυφθεί. Βέβαια, ξέρεις, μπορεί σε 3 χρόνια να πάθω τρέλα και να θέλω παιδιά και να παντρευτώ. Δεν το ακυρώνω, είναι μια πιθανότητα. Αλλά τώρα με τίποτα.\nΕπειδή είπες νωρίτερα για την καλή και την κακή ποπ, σε ότι έχει να κάνει με τα πολιτιστικά δρώμενα και ιδίως με την μουσική. Πιστεύεις ότι κατά προσέγγιση υπάρχουν περισσότερα καλά τραγούδια ή κακά;\nΝ.Μ.: Πιστεύω ότι η Ελλάδα έχει παράδοση στην καλή μουσική. Η μουσική που εξάγει, σαν πολιτιστικό αποτέλεσμα, είναι η καλή μουσική. Αυτό είναι το δείγμα που δείχνουμε στους ανθρώπους έξω από την χώρα μας. Πιστεύω, λοιπόν, ότι έχουμε παράδοση στην καλή μουσική. Πιστεύω ότι είμαστε μια χώρα που βγάζει καλούς συνθέτες, καλούς στιχουργούς, καλούς τραγουδιστές, θεωρώ δηλαδή, ότι, η καλλιτεχνική μας πάστα είναι υψηλού επιπέδου ως λαός. Τώρα, το πώς αποφασίζουν μερικοί να την διαχειρίζονται, αυτό έχει να κάνει με την προσωπική απόφαση του καθένα και το που κλίνει. Εγώ πιστεύω ότι υπάρχει μια ισορροπία. Και μπορώ να σου πω, ότι, πιστεύω ότι είναι πιο καλά τα πράγματα, υπάρχουν πιο πολλά πράγματα που γίνονται με καλή πρόθεση, παρά με κακή. Ειδικά τον τελευταίο καιρό. Βλέπεις ότι όλοι τα ψάχνουν, να το κάνουν καλύτερα.\nΥπάρχει σταθερό κοινό που ακούει εσένα και το είδος σου ή ο ίδιος άνθρωπος μπορεί να ακούσει και κάτι το εντελώς ευτελές;\nΝ.Μ.: Πιστεύω ότι υπάρχει κάποιος κόσμος, που έχει έναν σαφή αισθητικό προσανατολισμό. Υπάρχει αυτός ο πυρήνας, που στηρίζει ένα είδος πιο ποιοτικό αν θες και υπάρχει και μια μερίδα, ένα κοινό που, ανάλογα με την φάση, διαμορφώνει και τα ακούσματά του. Αλλά δεν έχει σημασία, σημασία έχει το κοινό, όπου κι αν βρίσκεται να βρίσκεται συνειδητά εκεί και να επικοινωνεί πραγματικά με το είδος που ακούει, να σημαίνει και κάτι για τη ζωή του. Εγώ θεωρώ ότι η μουσική ακόμα κι όταν μας διασκεδάζει, πρέπει κάτι να μας αφήνει. Να μας προκαλεί ένα πραγματικό ψυχικό ερέθισμα. Κι όχι μαζευόμαστε γύρω από μια πίστα, γινόμαστε τύφλα και δεν ακούμε τελικά. Δεν ξέρω κατά πόσο ταυτίζεσαι μ’ αυτό το πράγμα και πως χρησιμοποιείς το είδος της τέχνης που λέγεται μουσική εκείνη τη στιγμή. Είναι απλώς ένα χαλί για να περνάς καλά με την παρέα σου; Θεωρώ ότι πρέπει να προσπαθούμε να επικοινωνούμε με την τέχνη, γιατί, αυτό μας κάνει καλύτερους ανθρώπους. Ό, τι διαλέγει ο καθένας, αλλά να επικοινωνεί πραγματικά.\nΕσύ τα έχεις καταφέρει, έχεις ένα κοινό που σε ακολουθεί με προσήλωση.\nΝ.Μ.: Δεν ξέρω αν είναι προσηλωμένο, ξέρω ότι έχουμε χημεία με το κοινό μας, πολύ μεγάλη χημεία. Ταιριάζουμε. Αισθάνομαι πολύ καλά όταν βγαίνω στη σκηνή να τραγουδήσω. Αισθάνομαι οικεία. Δεν φοβάμαι. Δεν αισθάνομαι αμηχανία, ανασφάλεια. Νιώθω σαν να είναι μια μεγάλη αγκαλιά. Αυτή την ενέργεια εισπράττω απ’ τους ανθρώπους.\nΌσο για το πολιτικοποιημένο στίχο, εφόσον ο κόσμος που πηγαίνει για να ακούσει οποιονδήποτε καλλιτέχνη, πηγαίνει για να εκφραστεί. Η πολιτική κατάσταση σήμερα,\nείναι ένα βασικό πλήγμα που απασχολεί την κοινωνία, η κρίση κλπ. Πιστεύετε ότι πραγματικά θα είναι εκμετάλλευση αν κάποιος χρησιμοποιήσει πολιτικοποιημένο στίχο;\nΝ.Μ.: Όχι βέβαια. Αν βγει αυθόρμητα, κι αν βγει από έναν καλλιτέχνη που έχει αυτή τη στάση απέναντι στα πράγματα. Δηλαδή, αν βγει ο Αγγελάκας και κάνει έναν πολιτικοποιημένο δίσκο, δε θα με ξαφνιάσει ίσα- ίσα, γιατί αυτός πάντα μέσα από τα τραγούδια του έχει έναν κοινωνικό προσανατολισμό. Φαινόταν ότι αυτός ο άνθρωπος ζει μέσα στην κοινωνία, δραστηριοποιείται μέσα σ’ αυτήν και δεν τον ενδιαφέρει μόνο ο έρωτας αλλά και άλλα πράγματα που έχει ο άνθρωπος στη ζωή του. Αν όμως ξαφνικά, από καλλιτέχνες, που όλα αυτά τα χρόνια συντήρησαν αυτό το σύστημα, εκατό τοις εκατό, έφτιαξαν τις καριέρες τους μέσα σ’ αυτό το σύστημα και με αυτό το σύστημα και πολλές φορές χρησιμοποιώντας το με δόλο, ξαφνικά, βγαίνουν και βρίζουν το σύστημα που αυτοί ουσιαστικά έχουν στηρίξει. Έ, αυτό είναι αισχρός λαϊκισμός, απλώς καπηλεία. Και αυτό το βλέπω πάρα πολύ συχνά, δηλαδή, βλέπω ανθρώπους που ήταν φιλικότατα προσκείμενοι προς το ΠΑΣΟΚ, για παράδειγμα, και το ΠΑΣΟΚ τους έδωσε κονδύλια κλπ. Και βλέπω ξαφνικά τώρα να βγαίνουν και να το βρίζουν. Μα, πως φτύνεις, δαγκώνεις το χέρι που σε βοήθησε;\nΠρέπει να έχεις και μια αξιοπρέπεια. Εγώ δε θα το έκανα ποτέ. Εμένα με έχουν βοηθήσει άνθρωποι που δεν ήταν και οι καλύτεροι του κόσμου. Αλλά όμως, επειδή με βοήθησαν τους σέβομαι. Αφού απ’ αυτούς δέχτηκα μια βοήθεια. Τους σέβομαι. Θέλω να πω ότι, πολλές φορές διαφωνούμε με κάποιον και αυτή νομίζω είναι μια νοοτροπία που την έχουμε. Για παράδειγμα, εγώ είχα μια σχέση με έναν άντρα. Αυτόν τον άνθρωπο τον αγαπούσα κι έζησα μαζί του ένα κομμάτι της ζωής μου. Όταν αυτός ο άντρας φύγει, ε, δε μπορώ να τον βρίζω. Ήταν κομμάτι της ζωής μου. Πρέπει να σεβαστώ το ότι ήταν επιλογή μου. Βλέπεις ξαφνικά ότι τόσα χρόνια ό, τι είχαν να πάρουν το πήραν, που αυτό βέβαια είναι αισχρό, δεν έχει να κάνει, πήραν ότι είχαν να πάρουν έφτιαξαν ένα ολόκληρο σάπιο κατασκεύασμα, ζήσανε μέσα σε αυτό και τώρα λένε ότι ξέρεις κάτι, το παίζουν όλοι αριστεροί. Ε, δεν είσαι ρε φίλε αριστερός. Πως να το κάνουμε; Δεν είσαι. Και μην το λες. Κάτσε εκεί που είσαι. Δεν έχω πρόβλημα. Μην πας ξαφνικά να εκμεταλλευτείς τη ροπή που έχει ο κόσμος τώρα που καταρρέει, δηλαδή ότι σώσουμε κι ότι αρπάξουμε; Αυτό με ενοχλεί. Γι’ αυτό είπα για την πολιτικοποίηση.\nΩς πολίτης πως αισθάνεσαι;\nΝ.Μ.: Πολύ άσχημα. Αλλά δεν αισθάνομαι τώρα πολύ άσχημα. Αισθάνομαι χρόνια πολύ άσχημα. Από τότε που άρχισα να υπάρχω μέσα στον κόσμο, ουσιαστικά να καταλαβαίνω κάποια πράγματα. Αισθανόμουν ότι κάτι δε γίνεται σωστά. Ότι κάτι γίνεται λάθος, κάτι δε μου πάει. Η φιλοσοφία, η νοοτροπία, αυτός ο μικροαστισμός. Το να βρεις μια δουλίτσα να βολευτείς κι άσε τον κόσμο να καίγεται. Άσε μωρέ τον κόσμο να καίγεται. Κάτσε εσύ εδώ πέρα να έχεις. Πάντα δε μου ταίριαζε αυτό και δεν έχει αλλάξει κάτι. Αυτή η νοοτροπία μας οδήγησε εδώ. Δεν ήρθε ξαφνικά ένας εξωγήινος και ισοπέδωσε τη γη. Αυτή η νοοτροπία το προκάλεσε αυτό.\nΚαι αυτό συντήρησε και αυτό το σύστημα 35 χρόνια...\nΝ.Μ.: Και ειδικά όταν ξέρεις... Αυτοί οι άνθρωποι που τους βλέπεις τώρα και κάνουν τους προφήτες, τους άγιους και τους ηγέτες σε πιάνει τρέλα και λες, καλά ρε παιδί μου, με περνάς για τόσο μαλάκα; Αυτό είναι που μου τη δίνει. Πήγα να δω προγράμματα, και επειδή είμαι σε αυτή τη δουλειά, ξέρω και ένα - δυο παρασκήνια παραπάνω σχετικά με κάποια πράγματα, γιατί καταλαβαίνω πια σιγά- σιγά. Κι έβλεπες ας πούμε, και γινόντουσαν διατάγματα πολιτικά. Και λες, τώρα με κοροϊδεύεις; Εσύ; Που έχεις φάει και τι δεν έχεις φάει; Κάτσε ήσυχα. Κάνε τη δουλίτσα, αυτό που έκανες πάντα. Κάνε αυτό. Λίγη τσίπα! Είναι θέμα αξιοπρέπειας. Αλλά ξεχνάμε πολύ εμείς σαν λαός. Δε θα με ξαφνιάσει να γίνουν εκλογές και να βγουν τα ίδια πρόσωπα. Δε θα εντυπωσιαστώ καθόλου. Να σου πω αυτό περιμένω, να συμβεί.\nΗ ορχήστρα θα είναι η ίδια;\nΝ.Μ.: Η ορχήστρα θα είναι η ίδια. Είμαστε οικογένεια. Πολύ περισσότερο βλέπω αυτούς παρά μια σχέση μου, ή την οικογένεια μου. Φτιάξαμε μια ομάδα. Με αυτούς ζω και δε μπορώ να τους αλλάξω. Αισθάνομαι καλά. Επειδή όπως σου είπα είμαι πιστή, δε βαριέμαι. Δε θέλω να το αλλάξω, εμείς θα αλλάξουμε. Ο ήχος μας πια έχει αλλάξει πάρα πολύ, παίζουμε αλλιώς. Το ψάξαμε όμως μεταξύ μας. Είναι σαν τις σχέσεις, σαν τα ζευγάρια. Μπορεί να είναι χρόνια μαζί αλλά ανανεώνονται.


Ομπράντοβιτς: Δύσκολη, αλλά σωστή η απόφαση να φύγω από τον Παναθηναϊκό – Newsbeast\nΟμπράντοβιτς: Δύσκολη, αλλά σωστή η απόφαση να φύγω από τον Παναθηναϊκό\n«Οι αδερφοί Γιαννακόπουλοι μου φέρθηκαν σαν να ήμουν γιος τους»\nΟ Ζέλικο Ομπράντοβιτς παραχώρησε μεγάλη συνέντευξη στον Τζο Αρλάουκας και στο «Crossover» της Euroleague όπου -μεταξύ άλλων- μίλησε για την απόφασή του να φύγει από τον Παναθηναϊκό. Ο προπονητής της Φενέρμπαχτσε μίλησε για τη σελίδα της καριέρας του στην τουρκική ομάδα, θυμήθηκε τα χρόνια πριν από το «τριφύλλι», ενώ έκανε ειδική αναφορά στην παρουσία του στους «πράσινους» για 13 συνεχόμενα χρόνια.\n«Ο Παναθηναϊκός είναι ένα σπέσιαλ κλαμπ για μένα. Εξαιρετική ομάδα, εξαιρετικοί άνθρωποι. Οι αδερφοί Γιαννακόπουλοι μου φέρθηκαν σαν να ήμουν γιος τους. Είναι δύσκολο να καταλάβει κάποιος ότι οι συγκεκριμένοι άνθρωποι, στην ηλικία που ήταν, ερχόντουσαν τέσσερις φορές την εβδομάδα στην προπόνηση και με ρωτούσαν "κόουτς, όλα είναι εντάξει; Χρειάζεσαι κάτι;". Και πήγαιναν και ρωτούσαν όλους στην ομάδα. Αγαπούσαν σαν τρελοί τον Παναθηναϊκό. Είχαν φοβερή ενέργεια. Να είναι 80 χρονών και να έρχονται κάθε μέρα και να το κάνουν αυτό. Επίσης, και οι οπαδοί. Απίθανοι. Η Αθήνα είναι σαν δεύτερο σπίτι μου , μετά το Τσάτσακ», τόνισε ο Ζοτς.\nΓια τους αθλητές με τους οποίους συνεργάστηκε στο «τριφύλλι» είπε: «Επίσης, είχαμε και εξαιρετικούς παίκτες. Ρέμπρατσα, Αλβέρτης, Διαμαντίδης, Φώτσης, Τσαρτσαρής, Χατζηβέττας, Σπανούλης. Πραγματικά, ήταν special club». Σε ερώτηση για τον Σπανούλη, είπε: «Εκείνος και εγώ γνωρίζουμε την ιστορία και τι είχε συμβεί. οπότε δεν υπάρχει λόγος να πούμε κάτι περισσότερο».\nΌμως, πόσο δύσκολο ήταν να φύγει από τον Παναθηναϊκό; Όπως είπε: «Ήταν πολύ δύσκολη η απόφαση να φύγω. Τα δύσκολα πρέπει να μένουν στην οικογένεια. Αυτό ήταν το βασικό πράγμα. Όλοι εκεί ξέρουν γιατί έφυγα. Νομίζω ότι ήταν καλή απόφαση που έφυγα. Εύχομαι πάντα τα καλύτερα στον Παναθηναϊκό. Το επαναλαμβάνω. Ο κόσμος δεν καταλαβαίνει πόσο δύσκολο είναι για μένα να παίζω απέναντι στον Παναθηναϊκό, ειδικά στο ΟΑΚΑ. Κανείς δεν καταλαβαίνει τι συμβαίνει σε μένα. Είμαι προπονητής της Φενέρ, όμως. Την πρώτη χρονιά δεν ήταν απλά δύσκολο, αλλά κάτι άλλο. Με τα χρόνια είναι λίγο διαφορετικό. Αν με ρωτήσεις όμως, δεν μου αρέσει να παίζω ενάντια στον Παναθηναϊκό σε κρίσιμο αγώνα, στα playoffs και το Final 4. Τους εύχομαι τα καλύτερα, αλλά για μένα είναι δύσκολο».\nΣΧΕΤΙΚΑ TAGSΖελικο ΟμπραντοβιτΣ ΠαναθηναϊκοΣ\nΤριτη, 30 Απριλιου 2019, 23:04\nΡε Ζελικο σε ξεχρεωσαν τα αδερφια η περιμενεις ακομα τα λεφτα σου απο τον Τρακη ;\nΤριτη, 30 Απριλιου 2019, 18:59\nΓια το σβερκοκοπανημα του γαυρου δεν χρειαζομαστε προπονητη.\nΤεταρτη, 01 Μαϊου 2019, 10:24\nΤο σβερκοκοπανημα που εχεις φαει απο τον Ολυμπιακο ΕΝΤΟΣ, ΕΚΤΟΣ και σε ΟΥΔΕΤΕΡΗ εδρα στην Ευρωπη ΠΕΛΑΤΚΟ δεν υπαρχει ! Ελλαδα τα βρισκεις και τα κανεις. Οπως σου εχω ξαναγραψει μεχρι και ο Ιωαννιδης σε καρπαζωνε οπου σε εβρησκε !\nΔΙΑΙΤΗΤΗ ΜΟΝΟ ΒΑΖΕΛΑΚΟ\nκι από τότε πήραν φόρα-φόρα κατηφόρα.7 χρόνια πρόεδρος ο τράκης...μηδέν f4.


Έρευνα για ανεμβολίαστους: Θεωρούν ασφαλές να κυκλοφορούν και αυστηρά τα μέτρα προστασίας | Η ΚΑΘΗΜΕΡΙΝΗ\nΈρευνα για ανεμβολίαστους: Θεωρούν ασφαλές να κυκλοφορούν και αυστηρά τα μέτρα προστασίας\nΟ εμβολιασμός επηρεάζει τις καταναλωτικές συνήθειες, σύμφωνα με έρευνα του ΙΕΛΚΑ\n25.08.2021 • 12:55 25.08.2021 • 13:02\nΣύμφωνα με τα αποτελέσματα της έρευνας, η μεγαλύτερη διαφοροποίηση ανάμεσα στις δύο ομάδες καταγράφεται στο αίσθημα ασφάλειας σε σχέση με την κυκλοφορία.\nΤο 66% των μη εμβολιασμένων θεωρούν ότι είναι ασφαλές να κυκλοφορούν έξω όπως πριν, ενώ μόλις το 23% των εμβολιασμένων πιστεύει το ίδιο. Πρακτικά στο κοινό των εμβολιασμένων εξακολουθεί να κυριαρχεί η ανησυχία σε σχέση με την εξάπλωση του ιού σε πολύ μεγάλο ποσοστό.\nΑντίστοιχη εικόνα καταγράφεται και σε σχέση με τα μέτρα προστασίας στα καταστήματα σούπερ μάρκετ, με 1 στους 2 εμβολιασμένους να θεωρούν τα μέτρα υπερβολικά και μόλις 1 στους 8 μη εμβολιασμένους να έχει την ίδια άποψη.\nΣημειώνεται ότι εξακολουθεί να ισχύει ο περιορισμός πρόσβασης 1 ατόμου ανά 16 τ.μ. κάτι που εξακολουθεί να μειώνει τη μέγιστη δυνατότητα εξυπηρέτησης των καταστημάτων και να δημιουργεί ουρές τις ώρες αιχμής.\nΗ μεγαλύτερη ανησυχία του εμβολιασμένου κοινού αποτυπώνεται και στο ότι το 47% των εμβολιασμένων προσπαθεί να κάνει γρήγορα τις αγορές του στο σούπερ μάρκετ, έναντι μόλις 19% του μη εμβολιασμένου.\nΤο 33% του εμβολιασμένου κοινού επίσης δηλώνει ότι απολυμαίνει τα προϊόντα πριν τα βάλει στο σπίτι, έναντι 13% του μη εμβολιασμένου.\nΕπίσης, σε σχέση με τις «εθνοκεντρικές τάσεις» και στα δύο κοινά εξακολουθούν να καταγράφονται υψηλά, με εντονότερες στο μη εμβολιασμένο κοινό με 80% έναντι 70%.\nΣύμφωνα με το ΙΕΛΚΑ, η επιστροφή στην κανονικότητα σε σχέση με τις αγοραστικές συνήθειες είναι δεδομένο ότι θα διαρκέσει αρκετά μεγάλο χρονικό διάστημα.\nΣυγκεκριμένα, μία σειρά συνηθειών που υιοθετήθηκαν λόγω της εμφάνισης της κρίσης του COVID-19 αναμένεται να διατηρηθούν από μεγάλες ομάδες των καταναλωτών (το 2022 ή και να μην σταματήσουν ποτέ).\nΤα “Covid Free” νησιά της Ελλάδας – Αισιοδοξία για τον τουρισμό


Όταν αναφερόμαστε σε τετράχρονα παιδιά, θα μπορούσαμε να χρησιμοποιούμε το ρήμα «πήρε», αντί του έκλεψε». Στα παιδιά 3-4 χρόνων, η φαντασία και η πραγματικότητα είναι κάτι συγκεχυμένο και όχι φανερά διαχωρισμένο, όπως συμβαίνει με τους μεγάλους. Όταν γυρνάνε σπίτι από τον παιδικό σταθμό με το παιχνίδι κάποιου άλλου παιδιού, μια πιθανή εξήγηση είναι ότι θέλουν να παίξουν λίγο περισσότερο με το παιχνίδι του φίλου τους. Ο αυθορμητισμός, εξάλλου, είναι ένα ιδιαίτερο χαρακτηριστικό των παιδιών αυτής της ηλικίας. Δεν θα πρέπει να κρίνουμε τη συμπεριφορά του παιδιού ηθικά και να το επιπλήξουμε, όπως θα κάναμε σε ένα μεγαλύτερο.\nΠηγή I mommy Το πολύ μικρό παιδί δεν καταλαβαίνει την έννοια της ιδιοκτησίας. Δεν καταλαβαίνει τη διαφορά μεταξύ του «δικό μου» και «δικό σου». Γι’ αυτό, μπορεί να πάρει ένα πράγμα που δεν του ανήκει. Επίσης, οι επιθυμίες του μικρού παιδιού είναι πολύ έντονες, ενώ η αυτοκυριαρχία είναι πολύ μικρή. Συνεπώς, δύσκολα μπορεί να αντισταθεί στον πειρασμό, και παίρνει κάτι που το επιθυμεί πολύ. Το μικρό παιδί δεν γνωρίζει και την αξία των χρημάτων ή των διάφορων πραγμάτων, τα οποία καμιά φορά βρίσκει και τα κάνει δικά του. Όλες αυτές οι περιπτώσεις δεν μπορούν να χαρακτηριστούν ως κλεψιά. Είναι τυχαία παραπτώματα που οφείλονται στις αδυναμίες της παιδικής φύσης. Στην ηλικία 4-10 χρόνων, τα παιδιά ακολουθούν σταδιακά τους κανόνες, γιατί πολύ απλά αν δεν τους καταλαβαίνουν, δεν μπορούν να τους ακολουθήσουν. Μετά τα 7 χρόνια, αρχίζουν να συνειδητοποιούν γιατί οι κανόνες είναι απαραίτητοι. Και τότε μπορούν να καταλάβουν τον άλλον, να έρθουν στη θέση του και να δουν ότι, παίρνοντας κάτι που δεν τους ανήκει, βλάπτουν αυτόν στον οποίον ανήκει το προϊόν της «κλεψιάς» - στη συγκεκριμένη περίπτωση, τον ιδιοκτήτη του μαγαζιού.\nΜε τη συνεργασία της Βάσως Μακαρώνη (ψυχολόγος-παιδοψυχολόγος\n- See more at: http://www.imommy.gr/nipia/anaptiksi/article/2116/giati-sta-paidia-aresei-na-kleboyn/#sthash.Nze8f3jT.dpuf


Ονειροκρίτης παντρειά | Ονειρα & Ερμηνείες | ΟΝΕΙΡΟΚΡΙΤΗΣ\nΟνειροκρίτης παντρειά - Δείτε όλες τις ερμηνείες που δίνει ο ονειροκρίτης στα όνειρα σχετικά με την λέξη : παντρειά Γλώσσα Undefined\nΟνειροκρίτης κυκλώνας - τυφώνας Οι φυσικές καταστροφές θεωρούνται γενικά από τον ονειροκρίτη, δυσοίωνα όνειρα τα οποία συνήθως σχετίζονται με εφιάλτες. Ονειροκρίτης νερό Αν δείτε στον ύπνο σας γάργαρο και καθαρό νερό και μάλιστα πίνετε απ' αυτό, σύντομα θα απολαύσετε αγαθά και πλούτη.\nΑν το νερό που βλέπετε είναι βρώμικο και θολό, να προσέχετε στα επαγγελματικά σας. Ονειροκρίτης λουκάνικα Τα λουκάνικα συνήθως συμβολίζουν επιτυχία σε οποιοδήποτε τομέα. Εάν δείτε ότι τρώτε λουκάνικα τότε προμηνύονται επιτυχίες και οικονομικά οφέλη. Ονειροκρίτης διχάλα - δίστρατο Αν βρεθείτε σε διχάλα στον ύπνο σας, σας περιμένει περίοδος άγχους και προβληματισμού.\nΠιο συγκεκριμένα, αν δείτε στον ύπνο σας ότι κατουράτε σε κάποιο τοίχο, ή αποχωρητήριο, να περιμένετε χρήματα και επιτυχίες. Ονειροκρίτης σκίσιμο - σχίζω Δεν χρειάζεται πολύ φαντασία για να συσχετίστηκε το σκίσιμο με τα νεύρα μας. Ονειροκρίτης μνημείο Το μνημείο αποτελεί σύμβολο τύχης.\nΑν δείτε στον ύπνο σας ότι βρίσκεστε σε ένα τεκέ όπου καπνίζουν όπιο, ανεξάρτητα από το αν καπνίζετε κι εσείς ή όχι ή αν εστιάσετε σε όπιο με οποιονδήποτε τρόπο, Ονειροκρίτης ήχος - ήχοι Γενικά οι ήχοι στα όνειρα είναι σπάνιοι.\nΌμως εάν στον ύπνο σας ακούσετε ήχους εξοχής (νερό , κελαηδήματα , κλπ ) τότε θα κάνετε ένα πολύ ευχάριστο ταξίδι με τον σύντροφό σας . Ονειροκρίτης σοφέρ Αν βρεθείτε στον ονειρικό σας κόσμο να είστε σοφέρ ενώ κάτι τέτοιο δεν ισχύει στην πραγματικότητα, θα πρέπει να περιμένετε βάσανα και κοπιαστική ζωή.\nΑν δείτε ότι έχετε μεγάλο και πολυτελές σπίτι, σημαίνει ψυχικό κορεσμό και αδιαφορία για τους συνανθρώπους σας. Ονειροκρίτης μαϊντανός Ο μαϊντανός είναι αρνητικό σύμβολο στα όνειρα.\nΑν δείτε βασανισμό μικρόσωμου άντρα μη φοβηθείτε να κάνετε νέα βήματα στη ζωή σας. Ονειροκρίτης τρώω Η αίσθηση και το κλίμα αυτού του ονείρου παίζουν καθοριστικό ρόλο στην ερμηνεία του. Ονειροκρίτης κλωτσιά Γενικά οι τσακωμοί και οι καυγάδες, ιδίως όταν αυτές οδηγούν σε φυσική βία, είναι δυσοίωνα όνειρα. Συχνά όνειρα


Με αισθήματα ικανοποίησης δέχτηκε ο χώρος των συνδικάτων την απόφαση στη δίκη της Χρυσής Αυγής και ήδη δόθηκαν στη δημοσιότητα οι πρώτες σχετικές ανακοινώσεις. Υπενθυμίζεται ότι οι δραστηριότητες των συνδικάτων τόσο στο θέμα της δίκης, όσο και σε όσες δράσεις είχαν αντιφασιστικό πρόσημο τα τελευταία χρόνια, ήταν συνεχείς.\nΗ ΑΔΕΔΥ κάνει λόγο για «Ιστορική απόφαση της Δικαιοσύνης» και επισημαίνει πως: «Με μια ιστορική απόφασή της η ελληνική Δικαιοσύνη έκρινε σήμερα, Τετάρτη 7 Οκτωβρίου 2020, τη Χρυσή Αυγή ως εγκληματική οργάνωση και καταδίκασε για αυτό (διεύθυνση εγκληματικής οργάνωσης) 7 κορυφαία στελέχη της: Νίκο Μιχαλολιάκο, Ηλία Κασιδιάρη, Γιάννη Λαγό, Γιώργο Γερμενή, Ηλία Παναγιώταρο, Νίκο Παπά και Αρτέμη Ματθαιόπουλο.\nΤαυτόχρονα, ένοχοι κρίθηκαν, επίσης, οι 15 από τους 17 κατηγορούμενους για τη δολοφονία του Παύλου Φύσσα, 7 χρόνια μετά τη δολοφονία του. Ήταν η κορύφωση μιας σειράς δολοφονιών, όπως του Σαχζάτ Λουκμάν στα Πετράλωνα και επιθέσεων όπως εναντίον των Αιγύπτιων ψαράδων στο Κερατσίνι, αλλά και σε εκατοντάδες μετανάστες στις γειτονιές, αγωνιστές των κινημάτων, Eβραίους, Ρομά, ομοφυλόφιλους, ανάπηρους.\nΟ αγώνας μας ενάντια στο φασισμό, τον ναζισμό, τον ρατσισμό και τη μισαλλοδοξία ήταν, είναι και θα είναι διαρκής και ανυποχώρητος».\nTην ανακοίνωση της ΑΔΕΔΥ έχει αναρτήσει στην ιστοσελίδα της και η ΠΟΕ-ΟΤΑ που είναι ομοσπονδία – μέλος της ΑΔΕΔΥ.\nΑπό την πλευρά της η ΓΣΕΕ αναφέρει σε ανακοίνωσή της πως: «Η Δημοκρατία νίκησε το φασισμό! Οι δημοκρατικοί θεσμοί δικαίωσαν τον αντιφασιστικό αγώνα».\nAκολούθως σχολιάζει την απόφαση ως εξής: «Η σημερινή ιστορική απόφαση της Δικαιοσύνης, η οποία αναγνωρίζει ότι η Χρυσή Αυγή συστάθηκε, οργανώθηκε και δρούσε ως εγκληματική οργάνωση, αποτελεί δικαίωση για ολόκληρη την ελληνική κοινωνία. Αποτελεί δικαίωση για την οικογένεια του Παύλου Φύσσα, για όλα τα θύματα της βίας της Χρυσής Αυγής, για όλα τα θύματα της ρατσιστικής βίας, για όλους εκείνους που ενώνουν τη φωνή τους στο μήνυμα κατά του φασισμού, του ρατσισμού, της μισαλλοδοξίας: έξω από τις ζωές μας – έξω από την κοινωνία».\nTo ΠΑΜΕ έδωσε στη δημοσιότητα βίντεο με τις δηλώσεις του Γιώργου Πέρρου, που τόνισε πως: «Δεν εφησυχάζουμε. Οι προϋποθέσεις που δημιούργησαν την Χρυσή Αυγή εξακολουθούν να υπάρχουν, εφοπλιστές και μεγαλοβιομήχανοι».\n«Η θετική δικαστική απόφαση για την εγκληματική οργάνωση πρέπει να ολοκληρωθεί με τις ανώτατες ποινές κατά των δολοφόνων του Π. Φύσσα», τονίζει η Πανελλήνια Ένωση Ναυτών Εμπορικού Ναυτικού (ΠΕΝΕΝ) και συμπληρώνει: «Η σημερινή δικαστική απόφαση του Εφετείου της Αθήνας εναρμονίζεται πλήρως με το παλλαϊκό αίτημα της καταδίκης των απογόνων του Χίτλερ και του φασισμού καθώς επίσης από το πλήθος των αποδεικτικών στοιχείων που κατατέθηκαν κατά την πολύχρονη ακροαματική δικαστική διαδικασία.\nΑπαίτηση του λαού, του αντιφασιστικού και εργατικού κινήματος είναι η ενοχή των νεοφασιστών να συνοδευτεί με τις ανώτατες ποινές που προβλέπονται από τη σχετική νομοθεσία έτσι ώστε να γίνει πράξη το σύνθημα: οι νεοναζί στην φυλακή!!!\nΗ ΠΕΝΕΝ καταδικάζει την επιχείρηση καταστολής και διάλυσης της αντιφασιστικής συγκέντρωσης, με εντολή Χρυσοχοΐδη, και την εκτεταμένη χρήση χημικών καθώς και την ρίψη τόνων νερού με τις υδροφόρες αύρες».\nΤο Διοικητικό Συμβούλιο της ΕΣΗΕΑ «χαιρετίζει την ιστορική απόφασή για καταδίκη του ναζιστικού μορφώματος της «Χρυσής Αυγής» ως εγκληματικής οργάνωσης. Η Ελληνική Δικαιοσύνη, συναισθανόμενη το μέγεθος της ευθύνης της, όρθωσε με την ετυμηγορία της τείχος προστασίας για την Δημοκρατία και τις αξίες της.\nΣτο χέρι όλων μας να μην επιτραπεί ξανά στους νοσταλγούς του ναζισμού, αλλά και στους υποστηρικτές του ρατσισμού, της μισαλλοδοξίας και του εθνικισμού, να μολύνουν την κοινωνία».\n«Είστε οι σαπίλα όλου του ντουνιά, μπλόκο στους φασίστες σε κάθε γειτονιά». Με αυτό το σύνθημα και με χειροκροτήματα υποδέχθηκαν οι συγκεντρωμένοι στις πλατείες Αγ.Κηρυκου, Ευδήλου και Ραχών την απόφαση του δικαστηρίου για καταδίκη της εγκληματικής-ναζιστικής οργάνωσης χρυσή αυγή. Όπως αναφέρουν εκπρόσωποι των συνδικάτων «Από νωρίς το πρωί, μέλη διοικήσεων του Εργατικού Κέντρου Σάμου, του Σωματείου Εκπαιδευτικών Π.Ε. Ικαρίας-Φούρνων, των Εργαζομένων στους δήμους Ικαρίας-Φούρνων, των Οικοδόμων, των Ξενοδοχοϋπαλλήλων, των Συνταξιούχων κ.α βρίσκονταν στις τρεις πλατείες της Ικαρίας, καλώντας τον κόσμο σε συμπόρευση με μια και μοναδική απαίτηση: Δεν είναι αθώοι, οι ναζί στη φυλακή.\nΣτο άκουσμα της απόφασης οι συγκεντρωμένοι ζήτησαν την παραδειγματική τιμωρία με την ανώτατη ποινή στους ναζί εγκληματίες».


9/11: Η απαγορευμένη φωτογραφία - Free Sunday\n9/11: Η απαγορευμένη φωτογραφία\nΟ Ρίτσαρντ Ντρου γεννήθηκε το 1946 και είναι ένα από τους τέσσερις φωτογράφους που ήταν παρόντες στις 5 Ιουνίου 1968, στο ξενοδοχείο Ambassador, του Λος Άντζελες, ακολουθώντας τον γερουσιαστή Ρόμπερτ –Μπόμπι-Κένεντι να φεύγει μέσα από την κουζίνα του ξενοδοχείου, όπου και δολοφονήθηκε. Το πουκάμισο του γέμισε με τα αίματα του γερουσιαστή, όμως, αυτό δεν τον σταμάτησε από το να ανέβει πάνω σε ένα τραπέζι για να βγάλει φωτογραφίες τον χτυπημένο άντρα. Ήταν 21 ετών και κατέβασε τη μηχανή του όταν η σε απόγνωση Έθελ Κένεντι άρχισε να ουρλιάζει «σταματήστε να τραβάτε φωτογραφίες».\nΔιαπιστευμένος φωτογράφος του Associated Press, την ημέρα που τα Boeing 747 προσέκρουσαν στους Δίδυμους Πύργους του Παγκόσμιου Κέντρου Εμπορίου έτρεξε με τη φωτογραφική του μηχανή περασμένη στο λαιμό στο Lower Manhattan. Όταν έφτασε ο δεύτερος πύργος ακόμα δεν είχε χτυπηθεί. Το θέαμα ήταν τρομακτικό. Ο κόσμος παραδομένος σε οδυρμό απλά κοιτούσε και ο Ντρου τραβούσε, όταν άκουσε μια γυναίκα να ουρλιάζει «Θε μου οι άνθρωποι πηδάνε από το κτήριο». Ο Ντρου ακολούθησε το βλέμμα της κι άρχισε να «τραβάει» την ελεύθερη πτώση ενός άντρα στο κενό. Το κακό δεν είχε ολοκληρωθεί. Στις 9.03π.μ χτυπήθηκε και ο Νότιος Πύργος. Στα επόμενα 109 λεπτά και οι δύο Πύργοι είχαν καταρρεύσει. Η σκόνη, ο καπνός, κυρίως, ο πανικός του κόσμου μετέτρεψαν την πόλη σε κατάσταση εκτάκτου ανάγκης.\nΟ Ντρου είχε ξεχάσει τις φωτογραφίες του άντρα σε πτώση. Μόνο, όταν βρέθηκε στον υπολογιστή του, στα γραφεία του Associated Press στο κτήριο Ροκφέλερ, προσπαθώντας να βάλει σε μια τάξη το υλικό του, θυμήθηκε εκείνη τη φωτογραφία. Συζητώντας με τη συντακτική ομάδα των New York Times, αργότερα το ίδιο απόγευμα, τούς υπέδειξε αυτή τη φωτογραφία. «Κάτι συμβαίνει με αυτή τη φωτογραφία, απλά σου μιλάει», θα πει στους συντάκτες. Η εφημερίδα δημοσίευσε τη φωτογραφία μαζί με άλλες στην πρώτη της σελίδα με την λεζάντα «ένας άντρας πέφτει από το κτήριο του Βόρειου Πύργου. Μια τρομακτική στιγμή που επαναλήφθηκε κι από άλλους εγκλωβισμένους». Δεν ήταν η μόνη εφημερίδα, όλα τα μέσα του κόσμου πρόβαλαν αυτή τη φωτογραφία.\nΜια, όμως, εφημερίδα, η The Morning Call από την Πενσυλβάνια, την επέλεξε ολοσέλιδη στην τελευταία της σελίδα. Η photo editor Ναόμι Χάλπεριν ήταν εκείνη που πρότεινε να δοθεί γενναίος χώρος σε αυτή τη φωτογραφία. Όπως θα πει στο ντοκιμαντέρ του Χένρι Σίνγκερ, 9/11 : The Falling Man» (2006), «είδα μια ακινησία ενώ ήξερα πως υπήρχε κίνηση, είδα μια ησυχία ενώ ήξερα πως βρισκόταν σε ένα θορυβώδες, ζοφερό μέρος, είδα αξιοπρέπεια».\nΠράγματι, η φωτογραφία δείχνει έναν άντρα σα να αιωρείται. Το γόνατο του είναι λυγισμένο χαλαρά, το πουκάμισο του έχει απελευθερωθεί από την ασφυξία της ζώνης, φοράει ακόμα τα παπούτσια του. Είναι σαν βέλος στον αέρα. Κι ενώ έχει επιλέξει την τραγική του μοίρα φαίνεται ήρεμος, συμβιβασμένος με ένα τρομακτικό συναίσθημα. Είναι η μόνη τέτοια φωτογραφία, όλες οι υπόλοιπες φωτογραφίες εκείνων που στην αμερικανική συνείδηση έχει επικρατήσει να ονομάζονται jumpers (βουτηχτές σε μια ελεύθερη ελληνική μετάφραση) είναι εικόνες πανικού, τρόμου. Αυτή η φωτογραφία δείχνει έναν γαλήνιο άντρα.\nΤίποτα από τα παραπάνω δεν είδαν οι αμερικανοί πολίτες. Η φωτογραφία προκάλεσε έντονες αντιδράσεις. Ο κόσμος δεν ήθελε να βλέπει αυτήν την εικόνα. Προτίμησαν τις ηρωικές φωτογραφίες της ομάδας των πυροσβεστών. Ο Ρίτσαρντ Ντρου, στις δεκάδες συνεντεύξεις που έχει δώσει αυτά τα 15 χρόνια με αφορμή αυτή τη φωτογραφία, υπερασπίζεται την επιλογή του: «Δεν υπάρχει βία, δεν υπάρχει αίμα σε αυτή τη φωτογραφία. Μόνο ένας άνθρωπος που πέφτει».\nΩστόσο, η φωτογραφία εξορίστηκε από κάθε αμερικανικό μέσο, μέχρι που το 2006, ο δημοσιογράφος Τομ Τζουνόντ αποφάσισε να ασχοληθεί με τον άνθρωπο σε πτώση, The falling man, όπως επικράτησε να αποκαλείται από τη στιγμή που δημοσιεύτηκε το ρεπορτάζ του στο περιοδικό Esquire. Ο δημοσιογράφος περιγράφει πως ο αριθμός των ανθρώπων που πήδησαν από τα παράθυρα των Δίδυμων Πύργων εκείνη την ημέρα είναι ανυπολόγιστος. Κι οι πτώσεις άρχισαν, λεπτά μόλις μετά την πρώτη πρόσκρουση αεροπλάνου στον Βορεινό Πύργο. «Πήδηξαν για να ξεφύγουν από τον καπνό και τη φωτιά, πήδηξαν όταν το ταβάνι έπεσε, το δάπεδο υποχώρησε, πήδηξαν για να αναπνεύσουν για μια ακόμα φορά πριν πεθάνουν».\nΟ δημοσιογράφος ισχυρίζεται πως οι εγκλωβισμένοι δεν σταμάτησαν να πηδούν μέχρι που κατέρρευσαν τα κτήρια, κάτι που οι επίσημες αρχές της πόλης της Ν. Υόρκης ποτέ δεν επιβεβαίωσαν. Για τις αρχές όλοι οι νεκροί των Δίδυμων Πύργων είναι θύματα ανθρωποκτονίας κι όχι jumbers. Σύμφωνα με το Wikipedia'Jumper' είναι κάποιος που πηγαίνει το πρωί στη δουλειά έχοντας αποφασίσει πως θα αυτοκτονήσει. Αυτοί οι άνθρωποι αναγκάστηκαν από τον καπνό και τη φωτιά».\nΑυτοκτονία, λοιπόν, αυτή είναι η λέξη που σοκάρει το αμερικανικό κοινό. Αυτή είναι η αιτία που κανείς δεν θέλει να βλέπει αυτή τη φωτογραφία.\nΌταν ο ρεπόρτερ Πίτερ Τσέινι, της The Globe and Mail, ξεκίνησε μια έρευνα για την ταυτότητα του άντρα της φωτογραφίας, κατέληξε πως αυτός ήταν ο Νορμπέρτο Χερνάντεζ, pastry chef στο εστιατόριο Windows on the World, στον 106ο όροφο του Βόρειου Πύργου. Κουβανικής καταγωγής ο Χερνάντεζ κι η οικογένεια του, πιστοί καθολικοί δεν θέλησαν ο άνθρωπος του προτίμησε την αυτοκτονία, αυτό θα τον έστελνε στην… κόλαση. Η οικογένεια αρνήθηκε να μιλήσει σε δημοσιογράφους, διαολόστηλε τον Τσέινι όταν έφτασε με τις φωτογραφίες στην πόρτα του σπιτιού τους και μετακόμισε για να γλιτώσει από την πίεση των media. Δέχτηκε να μιλήσει, μόνο, στον Τζουνόντ και να δει χρόνια μετά όλες τις φωτογραφίες του Falling Man. Τότε, η σύζυγος του, βεβαίωσε πως αυτά δεν ήταν τα ρούχα που φορούσε το Νορμπέρτο εκείνη την ημέρα. Οι chef στο Windows on the World φορούσαν καρό παντελόνια, ο άνθρωπος στη φωτογραφία μαύρο…\nΩστόσο, η είδηση ήταν αλλού. Ο γαλήνιος άντρας σε πτώση δεν ήταν, τελικά, γαλήνιος. Τα καρέ που προηγήθηκαν της φωτογραφίας και όσα ακολούθησαν έδειχναν έναν άντρα σε αγωνία, που πάλευε… όπως όλοι οι άλλοι.\nΟ Τομ Τζουνόντ, πάντως, στο κείμενο του στο Esquire δίνει άλλη μια εκδοχής της ταυτότητας του Falling Man. Εικάζει πως μπορεί να είναι ο Τζόναθαν Μπρίλι, ηχολήπτης στο εστιατόριο Windows of the World. Το πτώμα του Μπρίλι ήταν από εκείνα που ταυτοποιήθηκαν. Την αναγνώριση έκανε, ο αστυνομικός αδερφός του, Τίμοθι. Αναγνώρισε τον αδερφό του από τα χέρια και τα… παπούτσια που. Ζήτησε, μάλιστα και πήρε ένα μαζί του. Στις 12 Σεπτεμβρίου είδε στην εφημερίδα τη φωτογραφία του ανθρώπου σε πτώση. Εξοργίστηκε τόσο που δεν άνοιξε την εφημερίδα. Την κράτησε, όμως, στο ντουλάπι του. Όταν ο ερευνητής του περιοδικού πλησίασε την οικογένεια η αδερφή τους Γκουέν αναγνώρισε το κίτρινο μπλουζάκι μέσα από το πουκάμισο, ενώ ο executive chef του εστιατορίου Μάικλ Λομόνακο, που την τραγική μέρα άργησε να πάει στη δουλειά, στις πολλαπλές μεγεθύνσεις της φωτογραφίας ψέλλισε «θα μπορούσε να είναι ο Τζόναθαν».\n«Όταν φέρνω στο μυαλό μου τον Τζόναθαν χαμογελάει, χορεύει, με αγκαλιάζει. Όταν είδα πρώτη φορά τη φωτογραφία προσεκτικά ήταν σαν να έπιασα ένα ζεσταμένο τηγάνι κι απομακρύνθηκα. Θα μπορούσε να είναι ο Τζόναθαν. Αλλά δεν είναι. Δεν έχει σημασία αν είναι. Είναι ένας άντρας που πήρε τη ζωή του στα χέρια του. Είχε αυτός ο άντρας τόση πίστη που πίστευε πως ο Θεός θα τον πιάσει; Ήταν τόσο φοβισμένος να ζήσει το τέλος που τον περίμενε εκεί πάνω; Αυτό είναι κάτι που συνέβη σε εκείνον. Νομίζω μεγαλύτερη σημασία δεν έχει να μάθουμε ποιος αυτός ο άντρας είναι, αλλά ποιοι είμαστε εμείς κοιτάζοντας αυτή τη φωτογραφία», θα πει στο ντοκιμαντέρ η Γουέν.\nΗ ταυτότητα που Falling man ποτέ δεν εξακριβώθηκε. Έγινε, όμως, το πρόσωπο του άγνωστου στρατιώτη της Αμερικής, έστω κι αν κανείς δεν θέλει να το κοιτάει.\nΟ ISIS ανέλαβε την ευθύνη για την τρομοκρατική επίθεση στη Νέα Υόρκη\nΈνας 29χρονος από το Ουζμπεκιστάν, ο δράστης της επίθεσης στο Μανχάταν


Τηλεφωνική επικοινωνία Μητσοτάκη – Μακρόν: Επί τάπητος οι τουρκικές προκλήσεις στη Λιβύη και τη Μεσόγειο - Κυβέρνηση.gr\nΑρχική ΠΡΩΘΥΠΟΥΡΓΟΣ Τηλεφωνική επικοινωνία Μητσοτάκη – Μακρόν: Επί τάπητος οι τουρκικές προκλήσεις στη Λιβύη...\nΤις εξελίξεις στην Ανατολική Μεσόγειο, την προετοιμασία του επόμενου Ευρωπαϊκού Συμβουλίου καθώς και τις Ελληνογαλλικές σχέσεις, συζήτησαν Μητσοτάκης- Μακρόν σε τηλεφωνική συνομιλία το απόγευμα της Πέμπτης.\n«Θα προστατεύσουμε σε κάθε περίπτωση τα δικαιώματα και το δίκιο μας. Επαναλαμβάνουμε υπομονετικά την πρόσκλησή μας στους συνομιλητές μας. Σας λέμε «ελάτε να καθίσουμε, να τα βρούμε, να συζητήσουμε». Μην διανοηθείτε να δημιουργήσετε τετελεσμένα χωρίς εμάς, θα λυπηθείτε», διαμήνυσε ο Τούρκος υπουργός Άμυνας.\nΩστόσο, στο στόχαστρο της Άγκυρας το τελευταίο διάστημα έχει μπει και η Γαλλία, η οποία άρχισε να εμπλέκεται όλο και πιο ενεργά στη σύρραξη στη Λιβύη. Το τελευταίο χτύπημα ήρθε από τον υπουργό Εξωτερικών Μεβλούτ Τσαβούσογλου, ο οποίος σε συνέντευξή του σε ραδιοφωνικό σταθμό, δήλωσε πως το Παρίσι ξεπερνάει τα όρια στη Λιβύη. «Βασικά η παρουσία της Γαλλίας εδώ και οι ενέργειές της είναι εκείνες που προκαλούν αναστάτωση», είπε ο Μεβλούτ Τσαβούσογλου, ενώ συνεχίζοντας να βάλει κατά του Παρισιού υποστήριξε ότι «όπου υπάρχει ταραξίας και πραξικοπηματίας η Γαλλία τον υποστηρίζει. Το 2011 βομβάρδισαν τη Λιβύη και μετά αποσύρθηκαν, έφυγαν. Και τώρα έρχονται πάλι και υποστηρίζουν έναν πραξικοπηματία», είπε ο Τούρκος ΥΠΕΞ κάνοντας λόγο για «διπροσωπία» της Γαλλίας. «Όλοι βλέπουν ότι η Γαλλία είναι εκείνη που παίζει επικίνδυνα παιχνίδια εδώ. Έχει ξεπεράσει κάθε όριο», δήλωσε ο Τσαβούσογλου, αποδίδοντας την αντι-τουρκική στάση του Παρισιού σε εσωτερικά πολιτικά προβλήματα. «Προσπαθεί να αντισταθμίσει τις αντιδράσεις και τη σύγχυση που επικρατεί μέσα στη Γαλλία, εξάγοντας τα προβλήματα στο εξωτερικό, αλλά δυστυχώς οι προσπάθειές του πέφτουν στο κενό», είπε.\nΠροηγούμενο άρθροΝΔ: Τσίπρας και Παππάς παίζουν θέατρο, ποιον κοροϊδεύουν; Ανάληψη ευθύνης δίχως παραίτηση δεν υπάρχει\nΕπόμενο άρθροΠρόεδρος Ομοσπονδίας Ξενοδόχων Ελλάδος: Χαμένη χρονιά για τον Τουρισμό\nΜήνυμα στήριξης στην Ελλάδα από τις ΗΠΑ


Πάει πολύ να επαίρεται ο Κ. Καραμανλής, όπως έκανε από το βήμα του Ευρωπαϊκού Λαϊκού Κόμματος στη Βαρσοβία, ότι οι αντιδραστικές ιδέες και η πολιτική των κεντροδεξιών κομμάτων του Ευρωπαϊκού Λαϊκού Κόμματος (ΕΛΚ) είναι σήμερα «ισχυρότερες» από ποτέ και πως τις «εμπιστεύονται περισσότερο» οι λαοί της Ευρώπης. Ειδικά σήμερα, η καπιταλιστική κρίση έχει σαρώσει μια σειρά «αξιώματα» και ιδεολογήματα που πρόβαλλαν τις προηγούμενες δεκαετίες τα κεντροδεξιά κόμματα, μεταξύ των οποίων και η ΝΔ, χέρι - χέρι βέβαια με τα κεντροαριστερά. Ποιος ξεχνάει την πλύση εγκεφάλου που επί χρόνια έκαναν πως τάχα μέσα από τη στήριξη της ανταγωνιστικότητας και της επιχειρηματικότητας η ΕΕ θα οδηγηθεί στην «αειφόρο ανάπτυξη» και την «ευημερία για όλους». Οτι μέσα από τη στρατηγική της Λισαβόνας η ευρωοικονομία θα φτάσει την αμερικανική οικονομία, ενώ θα δημιουργηθούν «περισσότερες και καλύτερα αμειβόμενες θέσεις εργασίας». Οι εργαζόμενοι και οι λαοί της ΕΕ, διαπιστώνουν τώρα με οδυνηρό τρόπο ότι όχι μόνο έχουν πληρώσει πολύ ακριβά την «ανάπτυξη» των προηγούμενων δεκαετιών, αλλά τώρα χρησιμοποιούν την κρίση για να σαρώσουν ό,τι έχει απομείνει από τα εργασιακά δικαιώματα. Και, βέβαια, σε καμία περίπτωση δεν μπορούν να στηρίζουν και να εμπιστεύονται αυτήν την αντιδραστική πολιτική. Ακόμα και αν, όπως επιχειρεί να κάνει το ΕΛΚ, επιχειρούν να την πλασάρουν με νέο κουστουμάκι, όπως «κοινωνική οικονομία της αγοράς»...\nΣύμφωνα, λοιπόν, με τις πρώτες και μάλλον μετριοπαθείς εκτιμήσεις του υπουργείου Οικονομίας, τα δημόσια ταμεία θα χάσουν 300 - 400 εκατ. ευρώ από τη μείωση των τελών ταξινόμησης, που βοήθησαν τους μεγαλοεισαγωγείς ΙΧ να ξεφορτωθούν το απόθεμα των πολυτελών αυτοκινήτων. Επίσης, από την κατάργηση των τελών αδείας και μεταβίβασης, σύμφωνα με τους μέχρι τώρα υπολογισμούς, οι νομαρχίες χάνουν πόρους ύψους 120 εκατ. ευρώ. Δεν μπορεί βέβαια να ξεχαστεί ότι τα δημόσια έσοδα υπέστησαν γερή αφαίμαξη ύψους 3,5 δισ. ευρώ από τις δύο κυβερνητικές αποφάσεις περαίωσης εκκρεμών φορολογικών υποθέσεων 40.000 επιχειρήσεων με τζίρο από 1 έως 9 εκατ. ευρώ. Επίσης, απώλειες εσόδων ύψους 5,1 δισ. ευρώ καταγράφονται από τη σταδιακή μείωση του συντελεστή φορολογίας των κερδών των επιχειρήσεων από 35% στο 25% στην τετραετία 2005 - 2008. Δε μιλάμε βέβαια για το πακέτο των 28 δισ. ευρώ που χαρίζεται στις τράπεζες, και τα άλλα πακέτα που κατευθύνονται στους καπιταλιστές διαφόρων «ευάλωτων» κλάδων (τουρισμός, κατασκευές, κ.ά.) ή το πακέτο για την επιδότηση της απασχόλησης (διάβαζε του κεφαλαίου). Ας σταματήσει, λοιπόν, το παραμύθι. Για το έλλειμμα δε φταίνε και δεν πρέπει να δεχτούν να πληρώσουν ούτε ένα ευρώ οι εργαζόμενοι.\nΓια χάρη των οποίων, δηλαδή των κερδών τους, συντάχθηκε η νέα ΚΑΠ της ΕΕ το 2003, όπως και ο πρόσφατος «έλεγχος υγείας», βυθίζοντας τις τιμές παραγωγού, στο σύνολο σχεδόν των αγροτοκτηνοτροφικών προϊόντων, αυξάνοντας την ίδια στιγμή κατακόρυφα το κόστος διατροφής για το λαϊκό νοικοκυριό. Λέξεις όπως «υποκρισία» ή «πρόκληση» δεν αρκούν για να περιγράψουν θέσεις σαν τις παραπάνω, που με ιδιαίτερο κυνισμό προβάλλει, με κάθε ευκαιρία και για κάθε ζήτημα, το πολιτικό προσωπικό της άρχουσας τάξης. Σκοπός φυσικά τέτοιων «αντικειμενικών» παρατηρήσεων, δεν είναι άλλος από το να κρύψουν, αυτό ακριβώς, ότι οι ίδιοι δουλεύουν για τα συμφέροντα της τάξης των εκμεταλλευτών, σε βάρος των συμφερόντων της τάξης των εκμεταλλευομένων. Και πως η «ελεύθερη» αγορά αν δεν... «αυτορυθμιστεί» μέσω του «υγιούς ανταγωνισμού», τότε οι... διαδικτυακές διαμαρτυρίες των καταναλωτών, μπορούν να κάνουν το... αυτί των μονοπωλίων να ιδρώσει. Μόνο που όλο και ευρύτερες λαϊκές μάζες συνειδητοποιούν ότι η άρχουσα τάξη από άλλα... καταλαβαίνει. Και σε αυτήν ακριβώς τη βάση πρέπει να πορευτούν με αγώνα κόντρα στα μονοπώλια, με πολιτική τιμωρία και με την ψήφο, των κομμάτων του ευρωμονόδρομου. Με συσπείρωση και ενίσχυση της πολιτικής του ΚΚΕ.\nΤο 18ο Συνέδριο του ΚΚΕ εμβάθυνε στις αιτίες νίκης της αντεπανάστασης και της καπιταλιστικής παλινόρθωσης. Είναι καθήκον αλληλένδετο με την αναζωογόνηση της συνείδησης και πίστης στο σοσιαλισμό. Στο κείμενο της Απόφασης διαβάζουμε: «Μελετάμε τη σκληρή πορεία της ταξικής πάλης για το πέρασμα στη νέα κοινωνία, για τη θεμελίωση και ανάπτυξή της, για την επέκταση και εμβάθυνση των νέων σχέσεων και τη διαμόρφωση του νέου ανθρώπου. Αναδεικνύουμε τις αντιφάσεις, τα λάθη και τις παρεκκλίσεις υπό την πίεση και του διεθνούς συσχετισμού δυνάμεων, χωρίς να οδηγούμαστε στο μηδενισμό. Τα βλέπουμε κριτικά και αυτοκριτικά, για να γίνει το ΚΚΕ, ως τμήμα του διεθνούς κομμουνιστικού κινήματος, ισχυρότερο στην πάλη για την ανατροπή του καπιταλισμού, για τη σοσιαλιστική οικοδόμηση. Μελετάμε και κρίνουμε την πορεία της σοσιαλιστικής οικοδόμησης και αυτοκριτικά, δηλαδή με πλήρη συνείδηση ότι και οι δικές μας αδυναμίες, θεωρητικές ανεπάρκειες και λαθεμένες εκτιμήσεις, αποτελούσαν μέρος του προβλήματος». Ενα βιβλίο απαραίτητο εργαλείο για κάθε κομμουνιστή κάθε προοδευτικό άνθρωπο.


Η στιγμή της συντριβής του αεροσκάφους (βίντεο) | Euronews\nΑπό Πάνος Κιτσικόπουλος • ανανεώθηκε πριν: 02/08/2018\nΤο αεροσκάφος της Aeromexico τροχοδρομεί στο διάδρομο απογείωσης του αεροδρομίου του Ντουράνγκο σε αντίξοες συνθήκες.\nΠροορισμός του ήταν η Πόλη του Μεξικού.\nΌμως δεν θα έφτανε ποτέ. Οκτώ λεπτά μετά την απογείωση, το αεροπλάνο συνετρίβη.\nΣαν απο θαύμα, οι 101 επιβαίνοντες βγήκαν σώοι και μόνο 85 εξ αυτών τραυματίστηκαν.\nΠηγή βίντεο: Ramin Parsa


Δυναμική Διατήρηση Γραμμικής Διάταξης Διατηρεί μια γραμμική διάταξη δυναμικά μεταβαλλόμενης συλλογής στοιχείων. Υποστηρίζει τις λειτουργίες: Έλεγχος της. - ppt κατέβασμα\nΔημοσίευσεIsadorer Milonas Τροποποιήθηκε πριν 6 χρόνια\nΠαρουσίαση με θέμα: "Δυναμική Διατήρηση Γραμμικής Διάταξης Διατηρεί μια γραμμική διάταξη δυναμικά μεταβαλλόμενης συλλογής στοιχείων. Υποστηρίζει τις λειτουργίες: Έλεγχος της."— Μεταγράφημα παρουσίασης:\n1 Δυναμική Διατήρηση Γραμμικής Διάταξης Διατηρεί μια γραμμική διάταξη δυναμικά μεταβαλλόμενης συλλογής στοιχείων. Υποστηρίζει τις λειτουργίες: Έλεγχος της σειράς διάταξης δύο στοιχείων x και y. Εισαγωγή νέου στοιχείου y αμέσως μετά από το στοιχείο x. x y yx Μπορούμε να επιτύχουμε χρόνο ανά πράξη, αντισταθμιστικά ή στην χειρότερη περίπτωση (με πιο περίπλοκη δομή) Διαγραφή στοιχείου y. y\n2 Δυναμική Διατήρηση Γραμμικής Διάταξης Απλοϊκές λύσεις : Διπλά συνδεδεμένη λίστα : για εισαγωγή/διαγραφή, για ερώτημα διάταξης Ισορροπημένο δυαδικό δένδρο : για κάθε λειτουργία\n3 Δυναμική Διατήρηση Γραμμικής Διάταξης Δημιουργούμε μια σύνθετη δομή που αποτελείται από : α) Μια διπλά συνδεδεμένη λίστα β) Ακέραιες ετικέτες : κάθε στοιχείο έχει ετικέτα τέτοια ώστε αν και μόνο αν το προηγείται του στη λίστα Τοποθετούμε στα άκρα της λίστας δύο (σταθερά) επιπλέον στοιχεία και με και όπου αρκετά μεγάλος ακέραιος.\n4 Δυναμική Διατήρηση Γραμμικής Διάταξης Πως καθορίζουμε τις τιμές ; Έστω τα στοιχεία της λίστας, και έστω ένα νέο στοιχείο που πρέπει να εισαχθεί μεταξύ του και του. Αν υπάρχει χώρος στο διάστημα, δηλαδή, τότε θέτουμε Ορίζουμε τη διαφορά των ετικετών δύο στοιχείων και ως Αν τότε πρέπει να επαναριθμήσουμε τις ετικέτες κάποιων στοιχείων ώστε να έχουμε χώρο για την εισαγωγή του νέου στοιχείου.\n5 Δυναμική Διατήρηση Γραμμικής Διάταξης 16171824 ? τοπική επαναρίθμηση 161719192124 Αν τότε πρέπει να γίνει επαναρίθμηση κάποιου διαστήματος\n6 Δυναμική Διατήρηση Γραμμικής Διάταξης Έστω. Η ιδέα είναι να βρούμε δύο στοιχεία και με και η διαφορά ετικετών να είναι αρκετά μεγάλη, έτσι ώστε αν επαναριθμήσουμε τις ετικέτες των στοιχείων να έχουμε χώρο για το νέο στοιχείο. … … Αν τότε και αναζητούμε το στα δεξιά του. Αν τότε και αναζητούμε το στα αριστερά του.\n7 Δυναμική Διατήρηση Γραμμικής Διάταξης Έστω. Υποθέτουμε ότι. (Η περίπτωση είναι συμμετρική.) Για ευκολία ορίζουμε τον παρακάτω συμβολισμό : και. Αναζητούμε το μικρότερο δείκτη τέτοιον ώστε. … … … …\n8 Δυναμική Διατήρηση Γραμμικής Διάταξης Αναζητούμε το μικρότερο δείκτη τέτοιον ώστε. … … … …… Έστω ότι δεν υπάρχει τέτοιο. Για απλότητα υποθέτουμε. Επιλέγουμε ακέραιο τέτοιο ώστε. Τότε για κάθε ισχύει. Άρα Αφού, έχουμε Συνεπώς αρκεί να επιλέξουμε.\n9 Δυναμική Διατήρηση Γραμμικής Διάταξης Αναζητούμε το μικρότερο δείκτη τέτοιον ώστε. … … … … Για η αναζήτηση του είναι εγγυημένα επιτυχής και επομένως μπορούμε να επαναριθμήσουμε τις ετικέτες των στο διάστημα Έχουμε άρα μπορούμε να μοιράσουμε ομοιόμορφα τις ετικέτες των στοιχείων σε ένα διάστημα ακεραίων. Συνεπώς, μετά την επαναρίθμηση, οι νέες διαδοχικές ετικέτες θα διαφέρουν τουλάχιστον κατά 2.\n10 Δυναμική Διατήρηση Γραμμικής Διάταξης Επιδόσεις Το κόστος ανά πράξη είναι : χειρότερης περίπτωσης για διαγραφή ή ερώτημα διάταξης αντισταθμιστικό για εισαγωγή\n11 Δυναμική Διατήρηση Γραμμικής Διάταξης Υποθέσαμε ότι γνωρίζουμε τον αριθμό στοιχείων που θα εισαχθούν στη δομή. Μπορούμε να χειριστούμε την περίπτωση μεταβλητού αριθμού στοιχείων με διπλασιασμό/υποδιπλασιασμό του (όπως στους δυναμικούς πίνακες) : Αν με την επόμενη εισαγωγή ο αριθμός των στοιχείων της δομής γίνει τότε θέτουμε Αν με την επόμενη διαγραφή ο αριθμός των στοιχείων της δομής γίνει τότε θέτουμε Επιδόσεις Με αυτό τον τρόπο έχουμε κόστος : χειρότερης περίπτωσης για ερώτημα διάταξης αντισταθμιστικό για εισαγωγή, όπου ο μέγιστος αριθμός στοιχείων στη δομή αντισταθμιστικό για διαγραφή\n12 Δυναμική Διατήρηση Γραμμικής Διάταξης Μπορούμε να επιτύχουμε σταθερό αντισταθμιστικό χρόνο ανά εισαγωγή και διαγραφή, διατηρώντας αρίθμηση δύο επιπέδων : Δομή δύο επιπέδων 0? 0?0? Χωρίζουμε τα στοιχεία σε ομάδες των. Τα στοιχεία αποθηκεύονται στο δεύτερο επίπεδο. Το πρώτο επίπεδο αποθηκεύει ένα στοιχείο ανά ομάδα.\nΚατέβασμα ppt "Δυναμική Διατήρηση Γραμμικής Διάταξης Διατηρεί μια γραμμική διάταξη δυναμικά μεταβαλλόμενης συλλογής στοιχείων. Υποστηρίζει τις λειτουργίες: Έλεγχος της."


Ράνια Τζίμα: Η συγκινητική εξομολόγηση για την απώλεια της μητέρας της - «Δεν θυμάμαι ποιος με πήγε σπίτι» - Enimerotiko.gr\nby Πάνος Γιαννακοσιάν 17/04/2021 20:59 292\nΡάνια Τζίμα: Μια συνέντευξη εφ’ όλης της ύλης παραχώρησε στην εκπομπή “Καλύτερα δε γίνεται”, το μεσημέρι του Σαββάτου 17 Απριλίου, η γνωστή δημοσιογράφος, αλλά και παρουσιάστρια του κεντρικού δελτίου του Mega. Μεταξύ άλλων, αναφέρθηκε στις δυσκολίες που αντιμετώπισε, αλλά και στις απώλειες που την στιγμάτησαν.\nΡάνια Τζίμα: Απόσπασμα από τα όσα είπε στην εκπομπή\n«Βρεθήκαμε κάποια στιγμή στο κενό. Χωρίς κανέναν μισθό στο σπίτι, φυσικά βρεθήκαμε στο κενό. Ο ερχομός του παιδιού μας τότε μάς έδωσε πολύ μεγάλη δύναμη. Όταν ο Γαβριήλ Σακελλαρίδης ήταν κυβερνητικός εκπρόσωπος ήμασταν μαζί. Δεν ήταν ωραία. Μπορεί να υπήρχαν 2 και 3 εικοσιτετράωρα που να μην είχα καμία επικοινωνία μαζί του. Θυμάμαι το πρώτο καλοκαίρι που περίμενα να πάμε μερικές μέρες διακοπές μαζί, μου λέει “θα πάω με τους φίλους μου”.\nΕίπα εντάξει, είναι εντελώς φεύγα. Αλλά εγώ μόνο με έναν τέτοιο τύπο θα κατέληγα. Το βράδυ που μου είπε να είσαι ψύχραιμη γιατί αύριο θα με ανακοινώσουν για κυβερνητικό εκπρόσωπο του είπα “γεια σου, χάρηκα πολύ για τη γνωριμία”. Του είπα τότε να χωρίσουμε. Ο ένας κυβερνητικός εκπρόσωπος και ο άλλος πολιτικός συντάκτης, ήταν κάπως όλο αυτό», εξομολογήθηκε η Ράνια Τζίμα.\nΡάνια Τζίμα: «Δεν μπορώ να θυμηθώ ποιος με πήγε στο σπίτι»\n«Πέθανε η μητέρα μου, σκοτώθηκε μία από τις καλύτερές μου φίλες σε ένα φρικτό τροχαίο και χώρισα και από μία μεγάλη σχέση. Είχε μαζευτεί πολύ απώλεια και έτσι είπα να φύγω από τη Θεσσαλονίκη και να έρθω στην Αθήνα για να αλλάξει όλο αυτό», δήλωσε η Ράνια στη συνέχεια και ανέφερε τα εξής:\n«Η μητέρα μου έφυγε αιφνίδια από πνευμονική εμβολή. Έγραφα το ζωντανό μου για το μεσημεριανό δελτίο και με έπαιρνε ο πατέρας μου ακατάπαυστα και δεν το σήκωνα. Το σήκωσα τη δέκατη φορά και του λέω “αμάν τι θέλεις επιτέλους, δουλεύω δεν το καταλαβαίνεις“; Και μου λέει “Πέθανε η μητέρα σου“. Έχω προσπαθήσει εκατομμύρια φορές να θυμηθώ ποιος με πήγε στο σπίτι, δεν το θυμάμαι. Η επόμενη σκηνή που θυμάμαι είναι η πλάτη του γιατρού ιδρωμένη, ο οποίος προσπαθούσε πολύ ώρα να την επαναφέρει. Ήταν πολύ νέα γυναίκα, ήταν 52 ετών».\nΚΑΛΥΤΕΡΑ ΔΕ ΓΙΝΕΤΑΙΡΑΝΙΑ ΤΖΙΜΑΣΥΝΕΝΤΕΥΞΗ


HOTEL SEA GULL ΚΕΜΈΡ - Κεμέρ, Τουρκία\nAtaturk Cad. No: 133, Κεμέρ, Τουρκία\nΤο Hotel Sea Gull είναι ένα ξενοδοχείο 4 αστέρων στη μέση της πόλης Κεμέρ. Το κτήριο ανακαινίστηκε το 2001.\nΑυτό το ξενοδοχείο βρίσκεται σε πράσινη περιοχή, 22.6 χλμ μακριά από Dallas Rafting.\nΤο Hotel Sea Gull διαθέτει συνδρομητική τηλεόραση, μίνι μπαρ, μπαλκόνι, κλιματισμό και τηλέφωνο σε όλα τα δωμάτια.\nΣτο εστιατόριο σερβίρονται γεύματα της τοπικής κουζίνας. Το μουσικό μπαρ σερβίρει κρασιά, αναψυκτικά και μπίρες.\nΤο Hotel Sea Gull βρίσκεται 30-λεπτά οδικώς από το αεροδρόμιο Antalya.\nΤο Hotel Sea Gull καλομαθαίνει τους επισκέπτες με καταδυτικό κέντρο, εσωτερική πισίνα και νυχτερινό κέντρο. Οι επισκέπτες μπορούν να επιλέξουν τζετ σκι, πίνγκ-πόνγκ και μπιλιάρδο που διατίθενται στις εγκαταστάσεις.\nHotel Sea Gull, Τουρκία


Cinestalmeni: Leaves of Grass: Γιατί λίγο grass....μας φέρνει κοντά!\nLeaves of Grass: Γιατί λίγο grass....μας φέρνει κοντά!\nΧαίρετε, χαίρετε!!. Τι γίνεται και σήμερα παιδιά;. Hope να είστε καλά. Σήμερα θα αναφερθώ σε μια ταινιούλα που ενώ αρχικά θεωρούσα ότι δεν θα ήταν καλή, τελικά αποδείχθηκε γλυκιά και όμορφη :). Ο αρχικός μου ενδοιασμός προέκυπτε από το γεγονός ότι παίζει ο Norton. Βέβαια τώρα θα μου πείτε, μα καλά τι λες, αφού σου αρέσει ο Edward. Ναι βεβαίως δε διαφωνώ, απλά εγώ την ταινία θα την έβλεπα επειδή παίζει ο συγκεκριμένος. Έτσι λοιπόν είχα τις αμφιβολίες μου σχετικά με το κατά πόσο καλή θα ήταν, επειδή βασιζόμουν σε ένα τόσο σοβαρό λόγο....Τελικά όμως κακώς ανησυχούσα μιας που όπως φάνηκε, η ταινιούλα ήταν πολύ καλή! :).\nΣτη ταινία συναντάμε τον Edward Norton σε διπλό ρόλο, μιας που ερμηνεύει δυο δίδυμα αδέλφια, που όμως απέχουν έρη φωτός ο ένας από τον άλλον. Ο Bill είναι ένας επιτυχημένος καθηγητής φιλοσοφίας ο οποίος βλέπει σταδιακά την καριέρα του να παίρνει την ανηφόρα, όταν του παρουσιάζεται μια σπουδαία ευκαιρία να αποκτήσει τη δική του έδρα, σε ενα πολυ καλό Πανεπιστήμιο. Γενικά έχει μια ήσυχη ζωή, με μια πολύ καλή δουλειά και μοιάζει να τα έχει αποκτήσει σχεδόν όλα όσα ονειρεύτηκε. Αυτή την ήρεμη όμως ζωή του θα έρθει να ταράξει ο δίδυμος αδελφός του, με τον οποίο δεν διατηρεί πλέον καμία σχέση. O Brady είναι το ακριβώς αντίθετο. Ζει ακόμα στο πατρικό του στην Oklahoma και η επίσημη δεουλειά του είναι η καλλιέργια....μαριχουάνας!. Όπως είναι φυσικό το γεγονός αυτό αποτελεί έναν απο τους βασικούς λόγους για τον οποίο οι σχέσεις των δυο αδελφών έχουν ψυχρανθεί. Όταν όμως ο Bill λάβει ένα τηλεφώνημα, στο οποίο θα πληροφορηθεί οτι ο αδελφός του πέθανε, δε θα μπορέσει παρά να πάει προκειμένου να παραστεί στην κηδεία του. Εκεί στην αρχή όλοι θα τον περάσουν για το 'χαμένο κορμί' τον αδελφό του!. Όταν τελικά μάθει οτι ο θάνατος του Brady ήταν απλά μια πρόφαση προκειμένου να βρεθεί στη γεννέτηρά του και οτι κατά τα άλλα ο αδελφός του σκάει απο υγεία, θα ξεκινήσει μια σειρά απο γεγονότα που θα τον βγάλουν απο την βολεμένη του ζωή και θα τον αναγκάσουν να έρθει αντιμέτωπος με τον παλιό, 'κακό' του αδελφό.\nΗ ταινία έχει να κάνει με την επιστροφή στις ρίζες και την οικογένεια, δοσμένη μέσα απο μια ιδιόμορφη σχέση ανάμεσα στα δυο αδέλφια, γεμάτη απο χιούμορ, δράμα και αλήθειες σχετικά με το ποιός είσαι πραγματικά και απο που προέρχεσαι.\nΟυσιαστικά η σχέση ανάμεσα στον Bill και τον Brady περνάει απο διάφορες φάσεις και στάδια μέχρι να καταλήξει σε μια κάποια λύτρωση και για τους δυο. Απο τη μια πλευρά ο Brady έχει να αντιμετωπίσει πρώτα τον ανώριμο εαυτό του, αλλά παράλληλα και την ίδια του τη ζωή μιας που έχει να σκεφτεί την ίδια στιγμή την έγκυο αρραβωνιαστικιά του, την ολοένα και αυξανόμενη καλλιέργειά του και έναν σωρό μυστήριους τύπους που καραδοκούν για να του φάνε τα λεφτά και το πολύτιμο χόρτο του!. Απο την άλλη πλευρά ο Bill βρίσκεται σε μια κατάσταση οπού προσπαθεί να επικοινωνήσει με το παρελθόν του, τη μητέρα του η οποία οικιοθελώς έχει μπεί στο γηροκομείο(!) αν και είναι πολύ νέα και έναν νέο έρωτα που φαίνεται να εμφανίζεται στη ζωή του. Παράλληλα είναι αναγκασμένος μέσα απο την τροπή που έχει πάρει η όλη κατάσταση, να βοηθήσει τον αδελφό του να ξεμπλέξει απο τη 'μαφία' προκειμένου στη συνέχεια να ρίξει μαύρη πέτρα πίσω του και να μην ξαναγυρίσει σε εκείνον τον τόπο. Τα πράγματα όμως θα πάρουν πολυ περίεργη και άσχημη τροπή, όταν ο Brady θα βρεθεί μπλεγμένος σε μια δολοφονία, ενός βαρόνου των ναρκωτικών και ο Bill θα είναι υπεύθυνος να υποδύεται τον αδελφό του, προσφέροντάς του έτσι το ιδανικό άλλοθι...\nΟ Norton είναι πολύ καλός και στους δυο ρόλους, γιατί δεν έχουν απλά καμία σχέση μεταξύ τους. Απο την μια είναι ένας χαρακτήρας σοφιστικε, διανοούμενος, επαγγελματίας. Απο την άλλη είναι διαρκώς.....μαστουρωμένος (ε μα τι να κάνω αφού έτσι είναι!!), στον κόσμο του μονίμως και γενικότερα ένας τύπος μπλεγμένος με κάθε λογής παρανομοίες. Επειδή μάλιστα ακόμα και οι προφορά και ο τρόπος ομιλίας είναι διαφορετικός, ο Norton έχει καταφέρει να τους αποδώσει τόοοσο καλά. Οι εναλλαγές ανάμεσά τους και η διαρκής σκέψη του θεατή, οτι και οι δυο ρόλοι ερμηνεύονται απο το ίδιο άτομο νομίζω οτι προκαλεί έτσι κι αλλιώς αίσθηση. Είναι πολυ καλός και στις δυο ερμηνείες και αυτό φαίνεται.\nΕίναι και αυτή μια ταινία η οποία έχει να κάνει κατά κύριω λόγο με τα αισθήματα των πρωταγωνιστών και τις αλλαγές που έρχονται στη ζωή τους, μέσα απο τις επιλογές τους και οχι μόνο. Ουσιαστικά μιλάει για τον επαναπροσδιορισμό των σχέσεων και την αποδοχή του παρελθόντος σου, διότι μόνο έτσι μπορεί κάποιος τελικά να προχωρήσει μπορστά. Μη τη φοβάστε πάντως, δεν είναι βαριά ταινία, αφού έχει και τις ελαφριές της στιγμές και χιουμοράκι light. Δεν είναι αυτό που λέμε οτι θα πέφτεις κάτω απο τα γέλια, αλλά είναι αυτό που ξέρει πότε ακριβώς να ελαφρύνει την κατάσταση. Επίσης κάτι που δεν ανέφερα είναι οτι στον ρόλο της μητέρας βρίσκουμε την πάντα καλή Susan Sarandon. Δείτε την, είναι χαλαρή μέσα σε όλα αυτά που θέλει να περάσει και μιλάμε για μια ακόμα καλή-οχι σαν τις παλιές δυστυχώς-ερμηνείες του Norton. Good!...\nΗ ΤV ΣΗΜΕΡΑ....\nΣήμερα τίποτα hahahaha οπότε απο αύριο αν έχει τίποτις το αξιόλογο! Βολευτείτε με την ταιιούλα τη δική μου σήμερα, άντε άντε!!! :P\nΦιλάκια πολλά!! Byezzzzz!!...\nΥ.Γ: New arrival αύριο! Be here!! :)\nLabels: Κοινωνικό, Κωμωδία, Σχέσεις, indie


βλαχόφωνοι Έλληνες: Η Σαρμανίτσα της Ηπείρου\nΛαογραφικό μουσείο ελληνικοί χοροί\nΌπως λέει και το ηπειρώτικο δημοτικό τραγούδι:\n”Εγώ ν ο μαύρος γέρασα κι εσύ θέλεις παιχνίδια. Θέλεις στην κούνια βάλε με θέλεις στη σαρμανίτσα, και με τα πόδια κούνα με και με τα χέρια πλέξε, και με το στόμα Χάιδω μου γλυκά λογάκια λέγε….”.\nΤο μικρό ως που να περπάταγε καλά στα πόδια του εκεί περνούσε τον πιο πολύ καιρό και μέσα σ΄αυτή το κουβάλαγε η μάνα του και στις δουλειές τις αγροτικές, ώρες μακρυά από το σπίτι και μαζί της το ΄δερναν και αυτό οι βροχές και τα λιοπύρια, τα κρύα και οι αγέρηδες. Το 'παιρνε μαζί της ακόμα και στην εκκλησιά.\nΣπύρος Στούπης - Πωγωνησιακά και Βησσανιώτικα, Εκδόσεις Δωδώνη\nΠηγή: ''Ο ΠΥΡΡΟΣ'' Σύλλογος Ηπειρωτών Αγίων Αναργύρων Αττικής\nΤι να σου κάνω Χάιδω μ'\nΠανελλήνιο Αντάμωμα Βλάχων 2009


Πάνος Κουτρουμπούσης: Έφυγε από τη ζωή ο εικαστικός και συγγραφέας | Pagenews.gr\nΠάνος Κουτρουμπούσης: Έφυγε από τη ζωή ο εικαστικός και συγγραφέας\nαπό Pagenews Team 20.03.2019 | 13:04 ΧΡΟΝΟΣ ΑΝΑΓΝΩΣΗΣ 3 '\nPagenews.gr / Πολιτισμός / Πάνος Κουτρουμπούσης: Έφυγε από τη ζωή ο εικαστικός και συγγραφέας\nΠάνος Κουτρουμπούσης: Έφυγε από τη ζωή στα 82 του χρόνια.\nΜε τον ερχομό της δικτατορίας του ’67 έφυγε στο Λονδίνο. Πέρασε λίγα χρόνια στη Μέση Ανατολή και την Αμερική, δημοσιεύοντας σε ξένα περιοδικά και εκθέτοντας την εικαστική δουλειά του.\nΤο 1978 κυκλοφόρησε το πρώτο βιβλίο του, «Εν αγκαλία de Κρισγιαούρτι» και από τη δεκαετία του ’80 άρχισε να δημοσιεύει διηγήματα και ιστορίες σε ελληνικά περιοδικά και εφημερίδες.\nΈργα του (ταχυδράματα) έχουν παρουσιαστεί στο «Τρίτο Θέατρο» της ΕΡΤ σε σκηνοθεσία Γιώργου Χριστοδουλάκη, καθώς και στο ραδιόφωνο, στην Ελλάδα και το εξωτερικό.\nΜαζί με τη γυναίκα του, Kate, έζησε για πολλά χρόνια στο Λονδίνο και για διαστήματα στο Παρίσι και στις ΗΠΑ, όπου ασχολήθηκε με τον σχεδιασμό εξωφύλλων βιβλίων και την εικονογράφηση περιοδικών (ανάμεσα στα οποία το OZ, οι International Times, κ.ά.).\nΣχέδια του δημοσιεύθηκαν σε ελληνικά λογοτεχνικά και εμπορικά περιοδικά, ενώ το 2000 κυκλοφόρησε λεύκωμα των έργων του με τίτλο Τί τρέχει; Η εκθεσιακή του δραστηριότητα είναι εξαιρετικά περιορισμένη.\nΑτομικές εκθέσεις: Galleri 13 (Κοπεγχάγη, 1965), Jordan Gallery (Λονδίνο, 1974). Ομαδικές εκθέσεις: Portal Gallery (Λονδίνο, 1970), ICA (Λονδίνο, 1971), Anathena (Ίδρυμα ΔΕΣΤΕ, Αθήνα, 2006), Marathon Project (ηλεκτρονική παρουσίαση 30 έργων, Μουσείο της Ακρόπολης, Αθήνα, 2010).\nΠοτέ δεν σπούδασε την τέχνη. Μια από τις κύριες δραστηριότητές του είναι η συγγραφή: από το 1978 έως το 2005 εκδόθηκαν στην Αθήνα τέσσερα βιβλία με επιλογές διηγημάτων του, μια ποιητική συλλογή και ένα βιβλίο με δημοσιογραφικό ρεπορτάζ.


Ελβετία Προσοχή Χιονοστιβάδες στα Χιονοδρομικά Κέντρα - ellinesradio\nHome / Νέα της Ελβετίας / Ελβετία Προσοχή Χιονοστιβάδες στα Χιονοδρομικά Κέντρα\nΕλβετία Προσοχή Χιονοστιβάδες στα Χιονοδρομικά Κέντρα\nellinesradio 12:56 μ.μ. Νέα της Ελβετίας\nΟι χιονοστιβάδες έχουν αρχίζει να δημιουργούνται από το σαββατοκύριακο ως και την αρχή αυτής της εβδομάδας. Αρκετοί άνθρωποι των χειμερινών σπορ έχασαν τη ζωή τους. Ο αριθμός των θανάτων από χιονοστιβάδες στην Ελβετία τον χειμώνα αυξήθηκε σε 15.\nΣτο Verbier VS τη Δευτέρα περίπου στις 10.20 π.μ. μια χιονοστιβάδα έξω από την πίστα παρέσυρε δέκα σκιέρ. Όπως ανακοίνωσε η αστυνομία καντονίου στο Βαλέ, ένας από αυτούς βρισκόταν κάτω από την περιοχή "Ατελάς" εκείνη την εποχή. Μία μάζα χιονιού ελευθερώθηκε και παρέσυρε τον σκιέρ και ένα άλλο άτομο μαζί του, που ήταν πιο κάτω εκείνη τη στιγμή.\nΩς αποτέλεσμα, οι μάζες χιονιού καταπλάκωσαν οκτώ ακόμη σκιέρ. Η ομάδα διάσωσης και οι χειριστές των ειδικών σκύλων χιονοστιβάδας κατέφτασαν επί τόπου με ελικόπτερα. Οι εργαζόμενοι διάσωσης κατάφεραν να απελευθερώσουν τους θαμμένους σκιέρ, ευτυχώς όλοι τους ήταν εξοπλισμένοι με συσκευή αναζήτησης, σε περίπτωση χιονοστιβάδας.\nΈνας 38χρονος Βρετανός άνδρας που κατοικούσε στο Verbier τραυματίστηκε τόσο άσχημα που πέθανε στο σημείο του ατυχήματος. Ένας δεύτερος σκιέρ μεταφέρθηκε στο νοσοκομείο του Σιόν με σοβαρούς τραυματισμούς. Ο εισαγγελέας έχει ξεκινήσει έρευνα. Η αστυνομία εξέδωσε πρόσκληση για μάρτυρες.\nΔύο ώρες αργότερα, λίγο μετά το μεσημέρι, ένας 29χρονος Ιρλανδός υπήκοος έπεσε θύμα χιονοστιβάδας που ξέσπασε κοντά στο Siviez VS στο δήμο Nendaz. Αυτός και δύο άλλοι σκιέρ είχαν φύγει από τη ίδια πλαγιά λίγο πριν. Η χιονοστιβάδα έσυρε τον άντρα και τον έθαψε από κάτω της. Το θύμα αργότερα πέθανε στο νοσοκομείο του Sion.\nΣε ένα ατύχημα χιονοστιβάδας στο καντόνι του Vaud, τέσσερις νέοι σκιέρ μεταξύ 19 και 21 ετών παγιδεύτηκαν στο χιόνι το απόγευμα της Κυριακής. Ήθελαν να κάνουν σκι κάτω από ένα συγκρότημα βράχων στο Rochers-de-Naye έξω από την πίστα όταν ξέσπασε η χιονοστιβάδα, όπως ανακοίνωσε η αστυνομία του Vaud Canton τη Δευτέρα.\nΔύο από τους άνδρες κατάφεραν να απελευθερωθούν από τις μάζες του χιονιού και να απελευθερώσουν τον τρίτο, ευτυχώς ελαφρά καταπλακωμένο συνάδελφο. Τραυματίστηκε ελαφρώς στο χέρι. Ένας τέταρτος σκιέρ θάφτηκε τόσο βαθιά κάτω από τη χιονοστιβάδα που μπορούσε να εντοπιστεί και να σωθεί μόνο από έναν χειριστή σκυλιών Rega περίπου στις 7 μ.μ. το ίδιο απόγευμα. Τραυματίστηκε σοβαρά και μεταφέρθηκε με ελικόπτερο στο Πανεπιστημιακό Νοσοκομείο της Λωζάνης, όπου πέθανε λίγο αργότερα.\nΤην Κυριακή το απόγευμα, κοντά στο Gstaad BE, ένας σκιέρ τραυματίστηκε θανάσιμα από μια χιονοστιβάδα έξω από τις σημαδεμένες επικίνδυνες πλαγιές. Βρέθηκε μόνο μετά από μακρά αναζήτηση στο χιόνι και πέθανε λίγο μετά την εισαγωγή του στο νοσοκομείο. Η ηλικία και η καταγωγή είναι μέχρι τώρα άγνωστα, δεν έχει ακόμη αναγνωριστεί επίσημα.\nΔύο άλλοι σκιέρ που παρασύρθηκαν στην ίδια χιονοστιβάδα είναι 20 και 22 ετών. Μεταφέρθηκαν στο νοσοκομείο για ιατρικές εξετάσεις. Ένας από αυτούς είχε απελευθερωθεί από τις μάζες του χιονιού και κατάφερε να σώσει έναν από τους δύο συντρόφους. Οι τρεις σκιέρ ήταν στο δρόμο τους από το Wasserngrat προς την κατεύθυνση του Lauenen όταν ξέσπασε η χιονοστιβάδα.\nΣτο Verbier VS, ένας 46χρονος Σουηδός που είχε ζήσει στο καντόνι του Vaud είχε ένα θανατηφόρο ατύχημα εκτός πίστας την Κυριακή. Ο άνδρας είχε προφανώς πέσει από ένα ύψος ύψους έξι μέτρων σε ομίχλη και με χιονοθύελλα. Το Σάββατο, τρεις άνθρωποι σκοτώθηκαν σε χιονοστιβάδες στο Engelberg OW, στο Stoos SZ και στο Gotschna GR.\nΣύμφωνα με το Ινστιτούτο Έρευνας Χιονιού και Χιονοστιβάδας SLF, έχουν υπάρξει 77 ατυχήματα χιονοστιβάδας μέχρι στιγμής τον χειμώνα, στα οποία έχουν καταγραφεί συνολικά 104 άτομα. Ο αριθμός των νεκρών αυξάνεται συνολικά σε 14 μετά τα πρόσφατα ατυχήματα.\nΣε τμήματα της Ελβετίας υπάρχει ακόμη υψηλός κίνδυνος χιονοστιβάδων τη Δευτέρα. Οι Αρχές προειδοποιούν για το δεύτερο υψηλότερο από τα πέντε επίπεδα συναγερμού. Επηρεάστηκαν ιδιαίτερα οι βόρειες Άνω Βαλέες, οι ανατολικές Άλπεις της Βέρνης και οι κεντρικές και ανατολικές βόρειες πλαγιές των Άλπεων χωρίς τις προ-Άλπεις. Στις υπόλοιπες Άλπεις της Ελβετίας και στην Jura υπήρχε σημαντικός κίνδυνος χιονοστιβάδων σχεδόν παντού, κάτι που αντιστοιχεί στο επίπεδο προειδοποίησης 3.\nΠηγή: Watson ch\nΕλβετία Προσοχή Χιονοστιβάδες στα Χιονοδρομικά Κέντρα Reviewed by ellinesradio on 12:56 μ.μ. Rating: 5


«Θέλω να αποκτήσω το μεγαλύτερο στήθος στον κόσμο» – Newsbeast\n«Θέλω να αποκτήσω το μεγαλύτερο στήθος στον κόσμο»\nΣΧΕΤΙΚΑ TAGSΛεισι Γουαιλντ πλαστικεΣ επεμβασειΣ στηθοΣ\nΔευτερα, 15 Οκτωβριου 2012, 9:08\nΜαταιότης ματαιοτήτων, τα πάντα ματαιότης!!!\nΔευτερα, 15 Οκτωβριου 2012, 0:21\nΓιατί δε λες απλά ότι θες να πετάξεις;\nΚυριακη, 14 Οκτωβριου 2012, 23:05\nγια τα παιδιά της κι αυτή θυσιάστηκε\nΚυριακη, 14 Οκτωβριου 2012, 18:22\nσιγα τα ωα...μια καρφιτσα να της ριξεις και εγιναν καπνος...\nΔευτερα, 15 Οκτωβριου 2012, 2:48\n......καλα αν τα βλεπες μπροστα σου τουμπες θα κανες!!\nΔευτερα, 15 Οκτωβριου 2012, 13:19\nνα μιλάς για τον εαυτό σου...εμετο θα εκανα μολις εβλεπα τις φλεβες ετοιμες να εκραγουν...\nΣαββατο, 20 Οκτωβριου 2012, 20:13\nσιγα ρε κρυε θιχτηκες....!\nΚυριακη, 14 Οκτωβριου 2012, 17:38\nο τελειοσ κυκλοσ.ουτε με το διαβητη να τα εκανε\nΚυριακη, 14 Οκτωβριου 2012, 16:46\nΚυριακη, 14 Οκτωβριου 2012, 12:38\nτέλειο ,γουστάρω τρέλα ...........\nΚυριακη, 14 Οκτωβριου 2012, 10:44\nΓρήγορα στον ψυχίατρο!!!!!!\nΚυριακη, 14 Οκτωβριου 2012, 9:58\nτην ειδαν οι αγελάδες και ζήλεψαν\nΚυριακη, 14 Οκτωβριου 2012, 6:10\nΚυριακη, 14 Οκτωβριου 2012, 3:33\nΑΕΡΟΣΑΚΟΙ ΚΑΙ ΑΒS ΜΑΖΙ.\nΚυριακη, 14 Οκτωβριου 2012, 2:43\nΕντάξυ, ότι και να πούμε τώρα, η γυναίκα έχει μεγαλώσει 6 παιδιά και βγάζει σε 1 έτος όσα βγάζουμε σε 20...\nΚυριακη, 14 Οκτωβριου 2012, 0:01\nΚυριακη, 14 Οκτωβριου 2012, 9:57\nκαλα μην ξερασεις κιολας.\nΣαββατο, 13 Οκτωβριου 2012, 23:21\nΔεν την πονάει η μέση της με τόσο βάρος; *giggles*\nΣαββατο, 13 Οκτωβριου 2012, 22:41\nΣαββατο, 13 Οκτωβριου 2012, 20:24\nΣτη τελευταία άραγε τι να σκέφτεται ο τύπος; "Επιτέλους βγαίνουν και σε οικογενιακή συσκευασία"\nΣαββατο, 13 Οκτωβριου 2012, 18:53\nκαι εψαχνα μια σημαδουρα για την βαρκα μου......\nΣαββατο, 13 Οκτωβριου 2012, 20:18\nκαι δυο κιολας... μια για μπροστα και μια για πισω.....\nΣαββατο, 13 Οκτωβριου 2012, 19:22\nΔευτερα, 15 Οκτωβριου 2012, 1:14


Προϊόντα Γενικού Καθαρισμού : Χλωρίνη Παχύρρευστη Drop 4L\nSKU προϊόντος: 1011/1\nΠαχύρευστο Υποχλωριώδες Νάτριο (χλωρίνη)\nΙδανικό για γενική χρήση και τουαλέτα.\nΣυσκευσία 4 λίτρων.\nΔΙΑΒΡΩΤΙΚΟ ΕΠΙΒΛΑΒΕΣ ΓΙΑ ΤΟ ΠΑΙΡΙΒΑΛΛΟΝ\nΗ400 Πολύ τοξικό για τους υδρόβιους οργανισμούς\nEUH206: Προσοχή! Μην χρησιμοποιείται σε συνδυασμό με άλλα προϊόντα. Μπορεί να ελευθερωθούν επικίνδυνα αέρια (χλώριο).\nP301 +310: ΣΕ ΠΕΡΙΠΤΩΣΗ ΚΑΤΑΠΟΣΗΣ: Καλέστε αμέσως το ΚΕΝΤΡΟ ΔΗΛΗΤΗΡΙΑΣΕΩΝ ή ένα γιατρό\nP303 +361 +353: ΕΠΑΦΗΣ ΜΕ ΤΟ ΔΕΡΜΑ (ή με τα μαλλιά): Αφαιρέστε / Βγάλτε αμέσως όλα τα μολυσμένα ρούχα. Ξεπλύνετε το δέρμα με νερό / στο ντους


Μπορεί να καλύψει 32 μίλια με μία φόρτιση και να φορτιστεί πλήρως από εντελώς άδεια μπαταρία σε 2 1/2 ώρες. Αναμένεται να φτάσει στο Ηνωμένο Βασίλειο αργότερα αυτό το έτος, αν και οι τιμές δεν έχουν ακόμη ανακοινωθεί.\nΗ Audi παρουσίασε μια νέα plug-in υβριδική παραλλαγή του δημοφιλούς της A6 Avant.\nΜε βάση το A6 Avant 55 TFSI e quattro, το μοντέλο χρησιμοποιεί το ίδιο σύστημα μετάδοσης κίνησης με αυτό που χρησιμοποιήθηκε στα Q5 55 TFSI e και A7 55 TFSI e που κυκλοφόρησαν πρόσφατα.\nΣυνδυάζει έναν υπερτροφοδοτούμενο τετρακύλινδρο κινητήρα 2.0 λίτρων με μπαταρία 14.1kWh και ηλεκτρικό κινητήρα για την παραγωγή συνδυασμένης ροπής 362bhp και 500Nm, γεγονός που το καθιστά πιο ισχυρό από την προσανατολισμένη στην απόδοση παραλλαγή S6.\nΟ κινητήρας 55 TFSI έχει χρησιμοποιηθεί σε δύο άλλα μοντέλα Audi\nΗ ισχύς αποστέλλεται και στους τέσσερις τροχούς μέσω ενός αυτόματου κιβωτίου ταχυτήτων επτά ταχυτήτων και η Audi ισχυρίζεται ότι το A6 θα κάνει από 0-60mph σε 5,5 δευτερόλεπτα πριν φτάσει σε ηλεκτρονικά περιορισμένη τελική ταχύτητα 155mph.\nΕίναι επίσης ικανό να καλύπτει έως και 32 μίλια μόνο με ισχύ μπαταρίας - σε ταχύτητες έως 84 μίλια / ώρα - ενώ η οικονομία βρίσκεται στα 148,6mpg με εκπομπές 44-48g / km CO2 ανάλογα με το μέγεθος του τροχού.\nΗ Audi δηλώνει ότι όταν συνδέεται σε σημείο φόρτισης 7,4kW, το A6 θα μπορεί να φορτίσει έως και 100 τοις εκατό από πλήρως άδειο σε περίπου 2,5 ώρες, ενώ το αναγεννητικό φρενάρισμα βοηθά στην αύξηση των επιπέδων της μπαταρίας όταν κινείστε.\nΤο υβριδικό A6 Avant διαθέτει ηλεκτρική αυτονομία μόλις πάνω από 30 μίλια\nΗ συμπερίληψη μπαταριών έχει αντίκτυπο στον χώρο αποσκευών - μειώνοντας τον προσφερόμενο χώρο από 586 λίτρα στο τυπικό A6 Avant σε 405 λίτρα.\nΑν και δεν έχουν ακόμη κυκλοφορήσει πλήρεις προδιαγραφές για το βρετανικό μοντέλο, οι ευρωπαϊκές εκδόσεις διαθέτουν ζάντες αλουμινίου 19 ιντσών, προβολείς Matrix LED και ένα πλήρες σπορ αμάξωμα S. Είναι πιθανό ότι τα αυτοκίνητα που έρχονται στο Ηνωμένο Βασίλειο θα λάβουν το ίδιο επίπεδο εξοπλισμού, μαζί με σπορ εσωτερικό και το τυπικό ταμπλό οργάνων 12,3 ιντσών Audi και οθόνη ψυχαγωγίας 10,1 ιντσών.\nΑναμένεται να φτάσει στο Ηνωμένο Βασίλειο αργότερα αυτό το έτος, και παρόλο που οι τιμές δεν έχουν ακόμη ανακοινωθεί, αυτό το υβριδικό μοντέλο είναι πιθανό να κοστίσει από περίπου 60.000 £.